Paulus II was die 211de pous van die Rooms-Katolieke Kerk van 1464 tot 1471. Hy was 'n kardinaal-nepoot van Pous Eugenius IV en die oom van beroemde kardinale Marco Barbo, Giovanni Battista en Giovanni Michiel. Pous Paulus II is gebore as Pietro Barbo op 23 Februarie 1417 in Venesië, Italië. Hy was die seun van Niccolo Barbo, 'n ryk handelaar van Venesië en sy vrou Polixena Condulmer, 'n suster van Pous Eugenius IV. Hoewel hy opgelei was in buitelandse handel, besluit hy, nadat sy oom pous geword het, om 'n kerklike loopbaan te volg. Aan die pouslike hof volg hy kerklike studies en word in 1436 benoem as aartsdeken van Bologna. Hy word vervolgens biskop van Cervia en Vicenza en op 1 Julie (of 4 Julie) 1440 kardinaal-diaken van Santa Maria Nuova. Tydens sy oom se bewind het hy verskeie belangrike poste in die Vatikaan beklee, onder andere lid van die kommissie vir die heiligverklaring van Bernardinus van Siena en hy was camerlengo van die Kollege van Kardinale van 13 Augustus 1445 tot 7 Oktober 1446.


Hästpojken is 'n popmusiekgroep vanuit Göteborg (Swede). Die groep is gestig deur Martin Elisson as voorsanger, wat ook 'n lid van die groep Bad Cash Quartet was, en Lars Malmros wat voorheen die tromspeler vir die groep Broder Daniel was. In 2007 het Hästpojken die voorkonsert vir die groep Sahara Hotnights op hul musiektourné in Swede behartig. Die groep se debuutalbum Caligula is op 30 Januarie 2008 vrygestel. Lars Malmros het die groep later om persoonlike redes verlaat. Nico Janco het die groep as tromspeler bygetree. Caligula (2008) Från där jag ropar (2009) Amptelike webjoernaal (sv) MySpace-profiel (sv) Hierdie artikel is ’n saadjie. Voel vry om Wikipedia te help deur dit uit te brei.


’n Sterrestelsel is ’n massiewe stelsel wat deur swaartekrag gebind word en bestaan uit sterre, gas, stof en ’n belangrike, dog duistere komponent wat as donkermaterie bekendstaan. Tipiese sterrestelsels strek van dwergsterrestelsels met so min as 10 miljoen sterre tot reusestelsels met tot 1 biljoen sterre. Die sterre wentel om die sterrestelsel se massamiddelpunt, of gemeenskaplike swaartepunt. Sterrestelsels kan ook veelvoudige sterre (sterre wat om mekaar wentel), sterreswerms en verskeie interstellêre wolke bevat. Die Son is een van die sterre in die Melkweg: die sterrestelsel wat die Sonnestelsel en Aarde bevat. ’n Gemiddelde sterrestelsel bevat 100 miljard sterre en die meeste stelsels kom in groepe sterrestelsels voor, wat van slegs ’n paar tot selfs duisende stelsels kan bevat. Sterrestelsels word reeds ’n lang tyd volgens hulle voorkoms en vorm gekategoriseer. Twee algemene vorms is ’n elliptiese en spiraalsterrestelsel. Daar is ook onreëlmatige sterrestelsels: stelsels met ongewone vorms, dikwels as gevolg van naburige stelsels se swaartekrag. Die besef dat ons in ’n sterrestelsel woon wat een van baie is, loop hand aan hand met groot ontdekkings oor die Melkweg en ander newels.


Uraniniet is 'n radioaktiewe, uraanryke mineraal en erts. Die chemiese samestelling daarvan is grotendeels UO2, maar dit bevat ook UO3 en ander oksiedes van lood, torium en skaars aardmetale. Dit staan algemeen bekend as pikblende (pik, omdat dit 'n swart kleur het, en blende, 'n uitdrukking wat die Duitse mynwerkers aan minerale toegeken het wat skynbaar metaal bevat, maar waarvan die benutting op daardie tydstip van die benaming, nóg moontlik nóg ekonomies lewensvatbaar was). Mengkristalle van uraniniet en die isostrukturele mineraal torianiet word in Kanada aangetref. Hulle word uranotorianiet genoem. Lys van minerale "Mindat 4102" (in Engels). Geargiveer vanaf die oorspronklike op 27 Mei 2020. "jewelry.org.ua" (in Engels). Geargiveer vanaf die oorspronklike op 1 Junie 2020. Hierdie artikel is ’n saadjie. Voel vry om Wikipedia te help deur dit uit te brei.


Heraldiek floreer in Suid-Afrika vir meer as 350 jaar. Wapens word deur individuë, amptelike instansies, plaaslike owerhede, militêre eenhede, en 'n verskeidenheid organisasies gevoer. Sedert 1963 beskik Suid-Afrika oor sy eie heraldiese owerheid, wat hoë standaarde van heraldiese praktyk bevorder en wapens registreer om regsbeskerming aan hulle te verleen. Die eerste wapen wat in Suid-Afrika vertoon is was die Portugese koninklike wapen, op die pilare (padraos) wat Bartolommeo Dias op verskeie plekke langs die kus tydens sy seevaart in 1488 opgerig het. Sommige daarvan bestaan nog. Dit was die Nederlanders wat heraldiek in Suid-Afrika gevestig het, toe hulle die kolonie aan Kaap die Goeie Hoop in 1652 gestig het. Volgens die Romeins-Hollandse regsstelsel het almal die reg om 'n wapen aan te neem en te voer, en baie setlaars het dus wapens gehad. Sommige word nog vandag deur hulle nasate gevoer. Die Nederlandse rykswapen, en die wapen van die Verenigde Oost Indische Compagnie wat die kolonie regeer het, is ook gebruik. Daar blyk nie enige ander korporatiewe wapens uit daardie tyd te wees nie, maar daar is wel bewys van die gebruik van (heraldiese) wapens deur militêre eenhede in die 1780's.


Homeostase is die eienskap wat 'n stelsel openbaar wanneer dit sy eie interne omgewing stabiliseer en konstant probeer hou. Dit word veral in die konteks van lewendige organismes gebruik. 'n Algemene voorbeeld is hoe die liggaam sy temperatuur konstant by 37 grade celsius probeer hou d.m.v. meganismes van terugvoer en die reaksies daarop. Kubernetika bestudeer die meganismes wat sulke stelsels vir regulering gebruik. In die algemeen word homeostase gehandhaaf deur reseptors wat die omgewing moniteer. Hierdie reseptors kommunikeer met beheerders wat dan 'n respons d.m.v. 'n effektor bepaal. So is daar positiewe en negatiewe terugvoer-meganismes. Positiewe terugvoer versterk die effektor se respons terwyl negatiewe terugvoer die effek wil verminder en so wil normaliseer.


Die Verdrag van Vereeniging (beter bekend as die Vrede van Vereeniging) is die vredesverdrag wat op Saterdag 31 Mei 1902 geteken is tussen verteenwoordigers van die Boere en die Britte. Hierdie verdrag het die bloedigste oorlog ooit op Suid-Afrikaanse bodem, die Anglo-Boereoorlog, beëindig. Nadat die Boeregeneraals besluit het dat die oorlog nie volgehou kon word nie, het hulle hul manskappe oorreed om die wapens neer te lê. Die eerste korrespondensie het op 4 Maart 1902 plaasgevind toe Lord Kitchener 'n aide-mémoire aan Schalk Willem Burger gestuur het waarin die Nederlandse minister van buitelandse sake die Boere aanraai om die wapens neer te lê en die stryd te beëindig. "Broers, ons het besluit om tot die bittere einde te staan; laat ons soos manne erken dat daardie einde vir ons gekom het, in bitterder vorm gekom het as wat ons ooit gedink het. Vir ’n ieder van ons sou die dood ’n soeter en sagter einde gewees het as die stap waartoe ons nou sal moet oorgaan. Maar ons buk voor Gods wil. Die toekoms is duister; maar ons sal die moed, die hoop, die vertroue op God nie prysgee nie."


Die vlag van Suid-Soedan vertoon ’n blou driehoek aan die vlagpaalkant met ’n vyfpuntige geel ster wat na die vlagpaal wys; aan die wapperkant is drie ewe wye bane in swart, rooi en groen met wit fraaiings langs die rooi baan. Die vlag is aanvaar na die ondertekening van Naivasja-ooreenkoms wat die einde van die tweede Soedannese burgeroorlog bevestig het. Die vlag is aanvanklik gebruik deur die Soedannese Volksbevrydingsbeweging (SPLM). Saam met die vlag van Suid-Afrika is die vlag van Suid-Soedan een van net twee vlae wêreldwyd wat ses verskillende kleure in sy ontwerp het (dit sluit skakerings van een kleur in ’n vlag uit). Die kleure stel die volgende voor: swart stel die Soedannese bevolking voor, rooi stel die gevloeide bloed in die stryd om vryheid voor, groen stel die land voor en die ster verteenwoordig die Ster van Bethlehem. Volgens die Suid-Soedanese regering verteenwoordig die kleure van die vlag: Swart: Die mense van Suid-Soedan. Rooi: Die bloed wat op pad na onafhanklikheid gevloei het. Groen: Die land se landbou, natuurlike rykdom, grond, sowel as vordering.


Interskole is 'n gewilde Suid-Afrikaanse sportaktiwiteit waartydens twee of meer skole in verskillende sportitems meeding. Die byeenkoms is hoofsaaklik 'n atletiekbyeenkoms met verskeie nommers en 'n pawiljoen vol singende en aanmoedigende skoolkinders. Ander sporte soos rugby, netbal en tennis, wat ook gewilde skoolsporte is, kan by die kompetisie ingesluit word. Verskillende kompetisies gebruik verskillende puntetoekenningstelsels. Sommige ken 'n gegewe aantal punte aan 'n skool toe vir elke nommer wat deur hulle gewen is, en ander ken punte in dalende orde vir die rangresultate van die skole per nommer. Sommige kompetisies se uitslag word deur slegs een nommer bepaal — byvoorbeeld dat die wenner van die eersterugbyspan se wedstryd ook die wenner van die gehele kompetisie is. Interhuis Hierdie artikel is ’n saadjie. Voel vry om Wikipedia te help deur dit uit te brei.


Kizji (Russies: Кижи) is ’n eiland in die Onegameer in die Republiek van Karelië in Rusland met ’n versameling houtgeboue. Dit is een van die gewildste toeriste-attraksies in Rusland en bevat die Kizji-pogost, ’n Unesco-wêrelderfenisgebied. Die hele eiland is ’n museum van groot historiese belang met allerhande geboue soos kapelle, windmeulens, boothuise, saunas, huise en skure van hout. ’n Paar plaaslike boere en personeellede van die museum woon op die eiland. Kizji is sowat 7 km lank en 0,5 km breed. Dit word omring deur 5 000 ander eilande, die meeste baie klein, en kan bereik word met ’n skeerboot van Petrozawodsk, passasiersboot of helikopter. Daar is geen oornaggeriewe nie. Die Opelugmuseum Kizji is een van die oudstes in Rusland. Dit is in 1951 gestig en bevat tans altesaam 87 houtkonstruksies. Die bekendste groep geboue is die Kizji-pogost, ’n gebied binne ’n heining wat twee groot houtkerke en ’n kloktoring insluit (sien foto regs bo). Die juweel van die kompleks is die Kerk van die Verheerliking (ook bekend as die Somerkerk) met sy 22 koepels wat in 1714 gebou is.


Mabopane is 'n nedersetting in Suid-Afrika. Dit is in die noorde van die Gauteng-provinsie geleë en is onder beheer van die Stad Tshwane Metroraad. Mabopane het ongeveer 85 000 inwoners. Die Odi-stadion is in Mabopane. Die Morula Sun-kasino en Nooitgedachtdam kan ook in die omgewing gevind word. Lys van dorpe in Suid-Afrika "Hoofplek Mabopane". Sensus 2011. "www.tourismnorthwest.co.za". Geargiveer vanaf die oorspronklike op 18 Mei 2008. Besoek op 23 Mei 2010.


Asteekse Ryk stuur hierheen aan. Vir die mense van die Asteekse Ryk, sien Asteke. Die Asteekse Driebond (Nahuatl: Ēxcān Tlahtōlōyān, [ˈjéːʃkaːn̥ t͡ɬaʔtoːˈlóːjaːn̥], ook Trippel- of Drievoudige Alliansie genoem), beter bekend as die Asteekse Ryk, was 'n alliansie van drie Asteekse stadstate: Tenochtitlan, Tekskoko en Tlacopan. Die stadstate het oor die gebied in en rondom die Vallei van Meksiko tussen 1428 tot in 1521 geheers, toe hulle deur die Spaanse conquistadores en hul inheemse geallieerdes onder bevel van Hernán Cortés tydens die Spaanse verowering van die Asteekse Ryk verslaan is. Die Asteekse Driebond is in 1427 deur Itzcoatl uit Tenochtitlan en Nezahualcoyotl uit Tekskoko gevorm nadat beide die Tepaneekse oorheersers uit Azcapotzalco afgewerp het. Saam met die kleiner stadstaat Tlacopan, in der waarheid 'n oorblyfsel van Azcapotzalco, het hulle die Driebond gevorm. Ondanks die naam was Tenochtitlan die dominante lid en Tlacopan die swakste. Tenochtitlan en Tekskoko het elk twee vyfdes van alle inkomste ontvang, terwyl Tlacopan een vyfde ontvang het.


Die Andes-gans (Chloephaga melanoptera) word in die hoë Andesgebergtes in Suid-Peru, Bolivia, Chili en die Catamarca-provinsie in Noordwes-Argentinië aangetref. Beide mannetjies en wyfies het 'n identiese veredos, hoofsaaklik wit, met swart gespikkelde vlerke en swart stertvere. Hulle liggaamsbou, waaronder 'n klein, pienk puntsnawel, herinner bietjie aan dié van 'n hoender of duif. Die wyfies is ietwat kleiner as die mannetjies. Die mannetjie uiter 'n hoë fluitgeluid, terwyl die wyfie 'n kras kwaakgeluid maak. Andes-ganse is baie aggressief, ook teenoor ander watervoëls, veral as hulle in 'n beknopte gebied is. Hierdie voëls se dieet bestaan hoofsaaklik uit plante en gras, maar hulle sal ook die lêkorrels van hoenders en eende vreet. Andes-ganse broei tussen Oktober en Januarie. Hulle bou 'n nes van gras, alhoewel hulle ook 'n mensgemaakte neskas op die grond sal gebruik. Die wyfie lê vyf tot tien gryswit eiers wat na 30 dae uitbroei. Die kuikens is na twee tot drie jaar self broeigereed. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name BirdLife International (2004).


William Ernest Fairbridge (2 November 1863 tot 5 Oktober 1943) was 'n Rhodesiese koerantredakteur en eerste burgemeester van Salisbury, die teenswoordige Harare, Zimbabwe. Hy is in Port Elizabeth gebore en het in 1880 in die Basoetoe-oorlog geveg, waarna hy in 1885 Kimberley toe verhuis. Later werk hy as verslaggewer en vertrek in 1891 na Masjonaland toe as verteenwoordiger van die Argus-maatskappy. Hy is gevra om 'n koerant daar te begin. Hy kom in Junie 1891 daar aan met geen toerusting nie en weinig min kennis van die finansiële bestuur van 'n koerant. Nietemin verskyn die eerste uitgawe van die Mashonaland Herald op 27 Junie 1891, wat gedruk is met ink wat Fairbridge self uitgevind het. In 1892 word hy die eerste bestuurder van die Argus Printing and Publishing Company. Fairbridge is tot die dorpsraad verkies en word in Desember 1897 die eerste burgemeester van Salisbury. In 1904 vertrek hy na Johannesburg as eerste algemene bestuurder van die Argus-maatskappy, 'n pos wat hy tot en met sy aftrede in 1915 beklee. In 1937 verhuis hy na Switserland en sterf daar in Montreux op 5 Oktober 1943.


Andrzej Tomasz Towiański (* 1 Januarie 1799 in Antoszwińce, Litaue; † 13 Mei 1878 in Zürich, Switserland) was 'n Poolse filosoof van adellike afkoms en die leier van 'n messianistiese religieus-politieke groepering. Towiański is in Antoszwińce, 'n dorp naby die Litause hoofstad Vilnius gebore. Hy het by die gimnasium in Vilnius skool gegaan en later as regsstudent by die Universiteit van Vilnius ingeskryf waar hy ook kursusse oor Poolse en Latynse literatuur gevolg het. In 1818 het hy sy studies om onbekende redes gestaak. As die charismatiese leier van die sogenaamde Towiańskiete-sekte (wat ook as Koło Sprawy Bożej of "die Kring van God se Saak" bekend gestaan het en vir 'n nuwe religie gepleit het wat op die idees van 18de eeuse mistiese losies gebaseer het), het hy groot invloed op die Poolse romantiese digter Adam Mickiewicz uitgeoefen. Hy is in Zürich oorlede. Christoph Garstka: Adam Mickiewiczs Blick auf die tschechische Literatur in seinen "Vorlesungen über slawische Literatur und Zustände", Argief van die universiteitsbiblioteek, Universiteit van Heidelberg, Duitsland. Aanlyn: archiv.ub.uni-heidelberg.de Dr. Pavel Zahradník: Odkud přišli starší bratři?.


Publius (of Gaius) Cornelius Tacitus (56 – 120) was 'n senator en 'n historikus van die Romeinse Ryk. Die behoue dele van sy twee vernaamste werke – die Annale en die Geskiednisse – ondersoek die bewind van die Romeinse keisers Tiberius, Claudius, Nero en dié wat regeer het in die jaar van die vier keisers. Hierdie twee werke behels die geskiedenis van die Romeinse ryk vanaf die dood van Augustus in 14 n.C., tot (waarskynlik) die dood van keiser Domitianus in 96 n.C.. Daar is aansienlike lakunes in die behoue tekste, insluitend een van vier boeke in omvang, in die Annale. In sy ander werke bespreek Tacitus redenaarskuns (in dialoogformaat in Dialogus de oratoribus), Germania (in De origine et situ Germanorum), en verskaf biografiese aantekeninge omtrent sy skoonpa Agricola, hoofsaaklik betreffende sy Britanniese kampanje (De vita et moribus Iulii Agricolae). Tacitus was 'n outeur wat geskrywe het in die silwer era van Latynse literatuur. Sy werk word onderskei deur 'n manhaftigheid en skerpsinnigheid, en 'n kompakte en soms onkonvensionele aanwending van Latyn.


.co is die Internettopvlakdomein vir Colombia. Dit word deur die Los Andes Universiteit beheer. "co" word ook dikwels as 'n tweedevlak-domein vir maatskappye onder ander topvlakdomeine ingespan. Sulke domeine het dan die vorm ".co.xx", waar xx die land in die domeinnaam aandui. Voorbeelde hiervan is Israel (.co.il), die Verenigde Koninkryk (.co.uk), Nieu-Seeland (.co.nz), Japan (.co.jp), Suid-Korea (.co.kr) en die Cookeilande (.co.ck). Ander lande gebruik weer ".com" instede van ".co". Voorbeelde hiervan is Australië (.com.au) en Mexiko (.com.mx); dieselfde geld dan ook vir Colombia (.co) omdat hulle ".com.co" gebruik. Lys van Internettopvlakdomeine ISO 3166-2:CO (en) IANA se whois-gegewens vir .co


Die kwagga is 'n uitgestorwe subspesie van die bontsebra in die genus Equus. Dit het eens in groot getalle in Suid-Afrika se gewese Kaapprovinsie en die suidelike dele van die Oranje-Vrystaat voorgekom. Dit kon onderskei word van ander sebras deur die kenmerkende swart en wit strepe slegs aan die voorkant van die lyf. By die middellyf het die strepe verdof en het die donkerder tussenstreepspasies breër geword. Die agterkant was effe bruin. Die naam is afgelei uit die Khoi-woord vir "sebra", wat die klank van die kwagga se roep naboots. Die enigste lewende kwagga wat ooit gefotografeer is, was 'n merrie by die Dierkundige Genootskap van die Londense Dieretuin in 1870. Nadat die noue band tussen die kwagga en die bontsebra, of bontkwagga, ontdek is, het die Duitse natuurhistorikus Reinhold Rau die Kwaggaprojek in 1987 in Suid-Afrika begin om die kwagga terug te teel deur middel van ’n selektiewe teelproses met bontsebras wat tot dowwer strepe sou lei. Dié nuwe diere word "Rau-kwaggas" genoem, beide uit erkenning vir Rau se bydrae tot die projek en om die nuwe diere van die oorspronklike, uitgestorwe kwagga te onderskei.


Lughawe Chu Lai (Viëtnamees: Sân bay Chu Lai) is 'n lughawe in Viëtnam. Die lughawe lê 15 km suid van Tam Kyt, in die provinsie Quang Nam en is die tuiste van die Viëtnamese lugredery, Vietnam Airlines. Die Lughawe aanloopbaan lengte is 3.000 meter. Die lughawe het opgegradeer na internasionale standaarde in 2012. Die lughawe kan 2 miljoen passasiers per jaar te dien. "Chu Lai Airport “international” by 2025". Hanoitimes. http://www.hanoitimes.com.vn/print.asp?newsid=5774.  Hierdie artikel is ’n saadjie. Voel vry om Wikipedia te help deur dit uit te brei.


Ephialtes (Grieks: Ἐφιάλτης) was 'n antieke Atheense politikus en vroeë leier van die demokratiese beweging. In die laat 460s v.C., het hy hervormings deurgevoer om die gesag van die Areopagos te verskraal, wat 'n tradisionele bastion van konserwatisme was. Hierdie hervorming word deur baie moderne historici geteken as die wegspringplek vir die "radikale demokrasie" waarvoor Athene beroemd sou word. Die Areopagos se gesag het ingesluit die oorsig en reëlings van ampsbekleërs, en die juridiese funksies in staatsgerigte. Hy het betaling toegeken aan publieke amptenare, die eiendomsvoorskrifte vir publieke ampsbekleding afgeskaal en nuwe kriteria vir burgerskap opgestel. Ephialtes egter, sou nie lank lewe om deel te neem aan hierdie nuwe regeringsvorm nie. In 461 v.C., is hy in 'n sluipmoord om die lewe gebring, wat aangestig is deur beswaarde oligarge, en die politieke leierskap van Athene het oorgegaan na sy stadhouer, Perikles. Ephialtes verskyn vir die eerste keer in die historiese rekord as die strategos wat die Atheense vloot aanvoer in die Egeïese See in 465 v.C.. Hierna, in Augustus van 463 v.C., was hy aan die voorpunt van die kampanje om Sparta se versoek af te wys vir militêre bystand om 'n heloteopstand te onderdruk.


Vir ander riviere genaamd "Olifantsrivier", sien asseblief die dubbelsinnigheidsblad by Olifantsrivier. Die Olifantsrivier loop in die Klein Karoo en sy water vloei via die Gouritsrivier na die Indiese Oseaan. Die Olifantsrivier is 'n rivier in die Wes-Kaap wat ontspring in die Gouritskom en sowat 215  km weswaarts vloei tot by sy sameloop met die Gamkarivier, 16 km suid van Calitzdorp, waarna dit die Gouritsrivier word. Die Olifantsrivier ontspring in die Kouga- en Baviaanskloofberge. Hier is die waterskeiding so te sê die grens tussen die Oos- en die Wes-Kaap. Dit dreineer die oostelike deel van die Klein Karoo en vloei van oos na wes tussen die Swartberg in die noorde en die Kammanassieberge in die suide totdat dit aansluit by die Gamkarivier aan die oostekant van die Rooiberge. So vorm die Olifantsrivier die oostelike arm van die Gouritsrivierbekken. Die Kammanassie- en die Trakariviere en verskeie kleiner riviere sluit by die Olifantsrivier aan op sy tog na die Gamka. Die suidelike hellings van die Swartberg word gedreineer deur die Kango-, Grobbelaars-, Le Roux-, Wynands-, Kruis-, Kansa-, Vlei- en nog ander kleiner strome.


Shenyang (Chinees: 沈阳 Shěnyáng shì, Mongools: Mukden, 奉天) is 'n stad in China met 'n bevolking van 7 760 000. Shenyang is 'n sub-provinsiale stad in Noord-China. Hierdie artikel is ’n saadjie. Voel vry om Wikipedia te help deur dit uit te brei.


Nongoma is 'n klein dorp, en die setel van die Nongoma Plaaslike Munisipaliteit, in die noordooste van KwaZulu-Natal, Suid-Afrika. Dit lê sowat 300 km noord van Durban en 56 km van Ulundi, die hoofstad van Zululand. Die dorp het in 2011 'n bevolking van 7 629 gehad. Die R618-streeksroete gaan deur die dorp. Die dorpie het ontstaan toe 'n magistraatskantoor in 1887 hier gestig is. Die plaaslike naam is kwaNongoma (die plek van die wiggelaar). Die wiggelaar verwys na koning Zwide, hoof van die Ndwandwe. Die distrik is 2 180 km2 groot en gemengde boerdery word beoefen. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. "Hoofplek Nongoma". Sensus 2011.


Hugo (gebore 1971 in Vanderbijlpark) is Afrikaanse sanger en kitaarspeler. Hugo sing Jim Reeves - Volume 1, 2008 Hartland, 2006 Deur die straights, 2004 Lys van Suid-Afrikaanse musikante Argiefblad van Hugo se amptelike webwerf Deur Die Straigths op YouTube Selle ou strate op YouTube Hierdie artikel is ’n saadjie. Voel vry om Wikipedia te help deur dit uit te brei.


Die Hippodroom van Konstantinopel (Turks: Sultanahmet Meydanı, At Meydanı) was ’n arena wat die sport- en sosiale middelpunt was van Konstantinopel, die hoofstad van die Bisantynse Ryk. Vandag is dit ’n plein met die naam Sultanahmet Meydanı (Sultan Ahmet-plein) in die Turkse stad Istanboel, met net ’n paar dele van die oorspronklike struktuur oor. Dit word soms Atmeydanı ("Perdeplein") in Turks genoem. Die woord "hippodroom" kom van die Griekse hippos ('ιππος, "perd") en dromos (δρομος, pad). Perde- en strydwarenne was gewilde tydverdrywe in die antieke tyd en hippodrome was algemeen in die Griekse stede van die Hellenistiese, die Romeinse en die Bisantynse tydperk. Hoewel die Hippodroom gewoonlik verbind word met Konstantinopel se dae van glorie, is dit al gebou toe die stad nog Bisantium genoem is en dit minder belangrik was. In 203 het keiser Septimus Severus die stad herbou en die Hippodroom, ’n arena vir strydwarenne en ander vermaakplekke laat bou. Konstantyn die Grote het die stad later, nadat dit tot Konstantinopel herdoop is, vergoot en die Hippodroom laat restoureer.


Die NG gemeente Colesberg, met die Noord-Kaapse dorp Colesberg as middelpunt, is die 18de oudste gemeente van die Nederduitse Gereformeerde Kerk in Suid-Afrika, maar weens die sinodale grense wat verskil van die provinsiale, die vyfde oudste in die Sinode van Oos-Kaapland. Op 10 Desember 2011 was die gemeente reeds 185 jaar oud. In 2015 het die gemeente 90 doop- en 458 belydende lidmate gehad. Die gemeente is op 10 Desember 1826 deur ds. Andrew Murray van die NG gemeente Graaff-Reinet gestig onder die naam "de gemeente van Torenberg", na aanleiding van die ronde koppie aan die westekant van die berg. Daar bestaan onsekerheid of dit wel die korrekte benaming was. Die oorspronklike naam was heel moontlik "de gemeente van de Toverberg", want eerstens het die San 'n kraal hier gehad en was gewoond daaraan om hulle toorgoed van die koppie te verkry en tweedens is daar die "Acta" van die Kaapse Sinode se sitting van 1829 wat verklaar: "Van die Toverberg, niemand verschenen." Bes moontlik het ds.


Die Tsjeggiese Wikipedia is die Tsjeggiese uitgawe van Wikipedia, 'n gratis aanlynensiklopedie. Die wikipedia is in November 2002 begin. Dit het tans 497 174 artikels en is die 27ste grootste wikipedia. 'n Voorbeeld van 'n Tsjeggiestalige artikel oor Afrikaans: Afrikánština. (cs) Die tuisblad van die Tsjeggiese Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die Nederlandse gulden (simbool fl of ƒ vir floryn) was vanaf 1816 tot 2002 die Nederlandse geldeenheid en wettige betaalmiddel. In die 14de en 15de eeue is na goue munte algemeen as gulden verwys. Vanaf die einde van die 17de eeu was die gulden 'n silwermuntstuk wat in verskeie Nederlandse provinsies in omloop was, saam met ander munteenhede soos die dukaat en die rijksdaalder. In 1816 is 'n desimale geldstelsel in Nederland ingevoer met die gulden as hoofeenheid. Tussen 1789 en 1965 was die waarde van die gulden ongeveer twee sjieling of R 0,20. Volgens van Gelder was daar in die laaste jare van die 18de eeu 11 1⁄2 gulden in die Britse pond, en volgens die wisselkoerse wat in 1965 deur die Amerikaanse regering gepubliseer is, was daar 9,8 gulden in die Britse pond (R1 = fl 4,90) Op 1 Januarie 2002 is die gulden met die Europese Unie se Euro vervang. Die waarde van die gulden is op 0,453780216 Euro vasgestel. Toe was daar 3,61 gulden in die Britse pond (R1 = fl 0,207).


Sophia Magdalena Scholl (1921–1943) was 'n Duitse meisie wat deel was van die Wit Roos (Duits: die Weiße Rose) weerstandsbeweging teen die Nasionaal-Sosialistiese Duitse Arbeidersparty. Vir haar betrokkenheid in die verspreiding van anti-Nazi pamflette, is sy en die ander lede van die Wit Roos op 22 Februarie 1943 ter dood veroordeel. Sophie Scholl is gebore op 9 Mei 1921 in Forchtenberg/Koher (Württemberg, Duitsland) as die dogter van 'n liberale burgemeester, Robert Scholl (1891–1974), en sy vrou Magdalena (néé Müller) (1881–1958). Sophie het twee susters, by name Inge Aicher-Scholl (1917–1998) en Elisabeth Scholl (1920–) gehad en ook twee broers, genaamd Hans (1918–1943) en Werner (1922–1944). Tot 1932 het die familie in Ludwigsburg, Duitsland gewoon en vanaf 1932 in Ulm, Duitsland. Soos haar broer, Hans, het sy as kind aan die gemeenskaps-ideale van die Nasionaal-Sosialistiese propaganda geglo en was 'n aktiewe lid van die "Bund Deutscher Mädel (BDM)" (Organisasie van Duitse meisies).


Karnataka (Kannada: ಕರ್ನಾಟಕ, Karnāṭaka, [kəɾˈnɑːʈəkɑː]), tot in 1973 Mysore, is 'n deelstaat in suidwestelike Indië. Die hoofstad en grootste stad is Bangalore, gevolg deur Hubli-Dharwad. Die deelstaat het 'n bevolking van 61 130 704 in 2011 gehad. Naas die ampstaal Kannada word onder andere Konkani gepraat. Die deelstaat se geografie word gekenmerk deur die Wes-Ghats en die Krisjna, een van die grootste riviere van Indië. (en) "Protected Areas of India: State-wise break up of Wildlife Sanctuaries" (PDF). Wildlife Institute of India. Regering van Indië. Geargiveer (PDF) vanaf die oorspronklike op 24 Oktober 2016. Besoek op 24 Augustus 2016. (en) "Figures at a glance" (PDF). 2011 Provisional census data. Ministry of Home Affairs, Government of India. Geargiveer (PDF) vanaf die oorspronklike op 24 Oktober 2011. Besoek op 17 September 2011. (en) 50th Report of the Commission for Linguistic Minorities in India (PDF). nclm.nic.in. p. 123. Geargiveer vanaf die oorspronklike (PDF) op 8 Julie 2016.


TSV Buchholz 08 is 'n sportklub uit Buchholz in der Nordheide in die deelstaat Neder-Sakse in Duitsland. Behalwe sokker, het die klub afdelings vir onder meer gimnastiek, handbal, hokkie, dans, swem, tennis, tafeltennis, pilates, joga, boks, ballet en vlugbal. Die huidige klub het in die laat 1930’s ontstaan uit die samesmelting van MTV Buchholz (gestig in 1908) en BSV Buchholz (gestig in 1921). Die klub het 'n ondersteunersklub genaamd Heidefighter. Die klub se beste onlangse prestasie was om 5de te eindig in die Oberliga Hamburg in 2009. Buchholz is 'n redelik algemene pleknaam in Duitsland en die klub word soms verwar met ander TSV Buchholz'e elders. Amptelike klubwerf


Francois Hayes is 'n bekende Afrikaanse sanger en liedjieskrywer wat meestal ligte liedjies gesing het. Van sy treffers sluit in: Osbraai op kromdraai, Ek sê dankie, Die gat in die grond en Karolis. Hayes het in 2006 as sanger uit die musiekwêreld uitgetree. In 2007 is hy tydens die inniBos-musiekfees vereer vir die bydrae wat hy tot Afrikaanse musiek gelewer het. Vir Mari LP, 1981 Boesmankind / Liedjies wat ek sing 7", 1982 Koöperasiestories LP, 1987 My moments with you LP, 1988 Jy's my nommer een LP, 1990 Kotteljons LP/CD, 1991 Good memories LP, 1991 Sal jy my nog vashou?, saam met Liezl, 1999 Lekkerdans treffers, 2004 Liedjies vir jou hart Dream, saam met Liesl Hayes Grootste treffers / As die windjie waai 2CD Lekkerdans treffers / Vashouliedjies 2CD, TRIO Francois Hayes 2CD Box Set (Kotteljons CD en Hou die blink kant bo! CD) Grootste treffers - hervrystelling As die windjie so waai Moenie worry nie Net soos jy (2de Uitgawe) Net soos jy Hoezit, my broer! Grootste treffers Hou die blink kant bo!


Woudfries (Wes-Fries: Wâldfrysk) is ’n streektaal van Wes-Fries wat aan die oostelike gedeelte van die Nederlandse Friesland-provinsie gepraat word, wat bekend staan as Wâlden (Afrikaans: "woude"). Die dialek word ook gepraat in gedeeltes van Groningen, die provinsie aan die ooste van Friesland. Die grootste verskil tussen Woudfries en die noordwestelike streekstaal, Kleifries, is die woorde my ("ek"), dy ("jy"), hy ("hy"), sy ("sy" of "hulle"), wy ("ons"), en by ("by"), wat in Woudfries as mi, di, hi, si, wi en bi uitgespreek word en in Kleifries mij, dij, hij, sij, wij, en bij. Ander skille sluit die uitspraak van die diftonge ei, ai, en aai in wat as ij, ai en aai in Woudfries gebesig word, maar as ôi, òi, en ôi in Kleifries uitgespreek word.


Herennius Senecio (oorlede 93 n.C.) was onder die Stoïsynse opposisie van die keiser Domitianus, onder wie se bewind hy tereggestel is. Hy was van Baetica in Romeinse Spanje afkomstig. Hy was die outeur van 'n lofprysende biografie van die stoïsynse martelaar Helvidius Priscus. In 93 n.C., het Herennius en Plinius 'n suksesvolle vervolging geloods teen Baebius Massa vir ongerymdhede tydens sy administrasie in Baetica. Baebius se eiendom is gekonfiskeer ten einde die provinsie te vergoed. Baebius se repliek was 'n klag van hoogverraad (maiestas) teen Herennius, en spesifiek 'n klag van impietas. Die klag is egter laat vaar toe Plinius met 'n teensaak gedreig het. Hierna het Mettius Carus egter vir Herennius suksesvol vervolg. Alhoewel die besonderhede van die saak onduidelik is, het verskeie faktore tot Herennius se kwesbaarheid bygedra. Omdat hy nagelaat het om enige amp te vul na hy quaestor was, kon hy beskuldig word van versaking van sy publieke plig (secessio). Hy is verder deur vriendskap en moontlike bloedverwantskap gekoppel aan die keiser se vyande. In sy biografie van Helvidius, was Herennius aanprysend teenoor 'n onverbiddelike kritikus van Domitianus se vader.


Letseng-la-Terai is 'n diamantmyn in Lesotho. Dit is wes van Mokhotlong, 3 100 meter bo seevlak geleë in die Malutiberge. Die hoof- en satellietpype was deur Peter Nixon ontdek gedurende 1957 terwyl hy in die omgewing gewerk het. Die pyp is as 'n staatsmyn verklaar gedurende 1957 en teen 1967 was daar ongeveer 6000 plaaslike delwers. Daar word bereken dat die myn tot op daardie stadium 63 000 karaat diamante gelewer het insluitende die Lesotho Brown van 601 karaat. Die pyp is bekend daarvoor dat dit groot, hoëkwaliteit stene oplewer. Rio Tinto Exploration (Pty) Ltd het 'n kontrak verkry om die pype verder te ondersoek en 'n lewensvatbaarheidstudie te doen. Vanaf die tyd tot 1972 het Rio Tinto toetsgate geboor, ondergrondse toetse gedoen, baie groot hoë kwaliteit diamante gekry maar tog aktiwiteite gestaak omrede die opbrengs per ton erts (3.5 karaat per ton) te laag was. Die regering van Lesotho het 'n ooreenkoms met De Beers aangegaan gedurende 1976 vir verder toetsing en om 'n myn te vestig. Die myn is geopen gedurende 1977 en gesluit gedurende 1982 omrede die diamantmark in 'n resessie gegaan het.


Melanesië (afgelei van Grieks: μέλας mélas vir "swart" en νῆσος nêsos vir "eiland", letterlik: "eilande van swartes" of "eilande van swart mense") is 'n eilandgroep in die Stille Oseaan in die gebied Oseanië en lê in die suidooste van die Filippyne, in die ooste van Indonesië, in die noordooste van Australië en in die noorde van Nieu-Seeland. Melanesië beslaan 'n oppervlakte van 940 000 km² en het 'n bevolking van sowat tien miljoen. Melanesië, Mikronesië en Polinesië vorm saam Oseanië. Die streek sluit die vyf onafhanklike lande Fidji, Vanuatu, Salomonseilande, Papoea-Nieu-Guinee en Oos-Timor, maar ook die Franse oorsese gebied Nieu-Kaledonië en dele van Indonesië – veral die westelike Nieu-Guinee, Oos-Nusa Tenggara en Maluku in. Die grootste deel van die streek lê in die Suidelike Halfrond, terwyl Noord-Maluku en baie kleiner eilande van Wes-Nieu-Guinee in die Noordelike Halfrond is. Die grootste eilande is Nieu-Guinee, Fidji se twee hoofeilande Viti Levu en Vanua Levu, Nieu-Kaledonië se Grande Terre, asook Bougainville, Nieu-Brittanje en Nieu-Ierland wat almal tot Papoea-Nieu-Guinee behoort.


Sirte, Sirt of Surt (Arabies: سرت, Frans: Syrte) is 'n stad in Libië, omtrent halfpad tussen Tripoli en Benghazi. Die stad is bekend as die geboorteplek van Moeammar al-Ghaddafi. Hierdie artikel is ’n saadjie. Voel vry om Wikipedia te help deur dit uit te brei.


Nasji se kenteken Nasji se vlag Nasji Наши Demokratiese Anti-fascistiese Jeugbeweging «Ons s'n» Stigting 15 April 2005 Hoofkwartier Moskou Status Fakties ontbind Webtuiste www.nashi.su Geargiveer 23 April 2006 op Wayback Machine Nasji (Russies: Молодежное демократическое антифашистское движение, kort «Наши», "Demokratiese Anti-fascistiese Jeugbeweging «Ons s'n») is 'n politieke jeugbeweging in Rusland wat homself as demokratiese anti-fascistiese beweging definieer, 'n beskrywing wat in dié land se huidige politieke konteks van "beskadigde" of "bestuurde demokrasie" nie in die Westerse sin van die woord besef kan word nie. Sy stigting in 2005 is deur leidende figure in die Russiese presidensiële administrasie aangemoedig. Laat in 2007 het Nasji se ledetal tot 120 000 gegroei, meestal jongmense in die ouderdomsgroep tussen 17 en 25. Die organisasie word nie amptelik as die Russiese regeringsparty "Verenigde Rusland" se jeugorganisasie erken nie, maar steun die beleid van die Kremlin-bewind onder president Dmitri Medwedef en premier Wladimir Poetin.


Hierdie artikel handel oor die Suid-Afrikaanse eilandgroep in die suidelike Indiese Oseaan. Vir die Kanadese provinsie, sien Prins-Edward-eiland. Prins Eduard-eilande (Engels: Prince Edward Islands) is 'n onbewoonde en onherbergsame sub-antarktiese eilandgroep in die suidelike Indiese Oseaan en behoort sedert 1947 aan Suid-Afrika, sedert 1994 aan die provinsie Wes-Kaap en maak administratief deel uit van die Stad Kaapstad Metropolitaanse Munisipaliteit. Die eilandgroep bestaan uit twee eilande, nl. Prins Eduard-eiland en Marion-eiland. Die Prins Eduard-eilande het 'n oppervlakte van 335 km² en lê halfpad tussen Suid-Afrika en Antarktika. Die eilande is op 13 Januarie 1773 deur die Franse ontdekkingsreisiger Marc-Joseph Marion du Fresne ontdek en in Desember 1776 deur die Britse ontdekkingsreisiger James Cook na Prins Edward, die vierde seun van koning George III en die pa van koningin Victoria, genoem. Die eilande word gebruik vir weerkundige en wetenskaplike navorsing. Onwettige visvangs vind rondom die eilande plaas met die gevolg dat die verminderde visgetalle ly tot vrektes onder die seevoëls. Die Prins Eduard-eilande is in 2007 tot Ramsar-vleiland verklaar.


Pous Clemens XIII, die 248ste pous van die Rooms-Katolieke Kerk van 1758 tot 1769, het 52 nuwe kardinale aangestel in sewe konsistories. Carlo Rezzonico, junior, neef van die Pous. Antonio Marino Priuli, biskop van Vicenza. François-Joachim de Pierres de Bernis, kanunnik van Lyon, Frankryk. Ferdinando Maria de Rossi, titulêr patriarg van Konstantinopel. Ignazio Michele Crivelli, titulêr aartsbiskop van Cesarea. Ludovico Merlini, aartsbiskop van Atena. Filippo Acciaioli, titulêr aartsbiskop van Petra. Luigi Gualterio, titulêr aartsbiskop van Mira. Girolamo Spinola, titulêr aartsbiskop van Laodicea. Antonio Maria Erba-Odescalchi, verkose titulêr aartsbiskop van Nicea. Sante Veronese, biskop van Padua. Ludovico Valenti, verkose biskop van Rimini. Giuseppe Maria Castelli, tesourier-generaal van die hospitaal van S. Spirito in Sassia. Pietro Francesco Bussi, deken van the ouditeurs van die Apostoliese Paleis. Gaetano Fantuzzi, ouditeur van die Apostoliese Paleis. Giuseppe Agostino Orsi, O.P., meester van die Apostoliese Paleis. Pietro Girolamo Guglielmi, sekretaris van die kollege van Biskoppe en Regulieres. Giuseppe Alessandro Furietti, sekretaris van die kollege van die Tridentine Raad. Pietro Paolo Conti, sekretaris van die kollege van Goeie Regering.


Adam Richard Wiles (gebore 17 Januarie 1984), beter bekend as Calvin Harris, is 'n Skotse sanger en liedjieskryfster. Wikimedia Commons het meer media in die kategorie Calvin Harris. Hierdie artikel is ’n saadjie. Voel vry om Wikipedia te help deur dit uit te brei.


Midway-atol (Engels: Midway Atoll) ook Midway-eiland (Midway Island) of Midway-eilande (Midway Islands, Hawais: Pihemanu Kauihelani) is 'n klein afgeleë eiland van die Verenigde State van Amerika en 'n onbewoonde eiland in die noordelike Stille Oseaan, wat tot Polinesië behoort, naby Hawaii. Die eilande het 'n bevolking van 40 mense (wetenskaplikes) en 'n oppervlakte van 6,23 km². Die atol is die enigste deel van die noordwestelike Hawaii-eilande, wat nie deel van die deelstaat Hawaii is nie. Daar is aspirasies om die atol by Hawaii aan te sluit. Die atol lê 140 seemyl (259 km, 161 myl) oos van die Internasionale datumgrens, 2 800 seemyl (5 200 km, 3 200 myl) ten weste van San Francisco en 2 200 seemyl (4 100 km, 2 500 myl) ten ooste van Tokio. Die naam is afgelei van die atol se ligging halfpad tussen Japan en Kalifornië. Die Slag van Midway het gedurende die Tweede Wêreldoorlog hier plaasgevind.


Die Movement Democratic Party is 'n Suid-Afrikaanse politieke party wat aan die 2009-verkiesing deelgeneem het. Die leier en stigter van die party is Jake Maseka. Die party het sy nasionale kantoor in Pretoria. Die party fokus hoofsaaklik op primêre gesondheidsorg, 'n ekonomie wat volhoubare werk sal skep, jeugontwikkelingskemas en 'n opstand teen HIV en misdaad. Die party se naam is in 2009 getrek om bo-aan die stembrief te staan. Die party was die grootste party wat nie 'n setel in die parlement kon kry nie. Daarbenewens het hy ook nie in die twee provinsies waarin hy gestaan het, Gauteng en Noordwes, 'n setel in die provinsiale wetgewer gekry nie. Lys van politieke partye in Suid-Afrika "Movement Demicratic Party tops the ballot" (in Engels). Geargiveer vanaf die oorspronklike (html) op 4 Maart 2016. Besoek op 15 April 2011. Amptelike blog van die A Party


Bantrybaai is 'n voorstad in Kaapstad. Volgens die 2011-sensus het Bantrybaai 'n inwonertal van 820 gehad. Subplek Bantrybaai 2011-sensus Hierdie artikel is ’n saadjie. Voel vry om Wikipedia te help deur dit uit te brei.


Ter wille van Christine is 'n Afrikaanse rolprent wat in 1975 uitgereik is. Die film het meer geld binne die eerste week ná uitreiking verdien as enige plaaslike fliek tot in daardie stadium. Die rolprent is 'n omstrede drama. Dit het geen ouderdomsperk nie en kan deur die hele gesin geniet word. Hans Strydom as Paul, die dominee. Jan Bruyns, as Paul se pa, ook 'n dominee in dieselfde kerk. Sybel Coetzee, as Christine die Roomse-Katolieke verpleegster. Willie van Rensburg 'n NG predikant van Swartruggens raak verlief op ‘n verpleegster. Toe dit bekend word dat die verpleegster 'n lidmaat van die Rooms-Katolieke Kerk is, is dié dominee se kerkraad glad nie geneë met die verhouding nie. Om sake verder deurmekaar te krap raak 'n getroude dokter ook nog verlief op die meisie. Lys van Afrikaanse rolprente Hierdie artikel is ’n saadjie. Voel vry om Wikipedia te help deur dit uit te brei.


The Wall Street Journal The Wall Street Journal, afgekort WSJ, met bynaam The Journal, is 'n invloedryke internasionale dagblad wat sedert 8 Julie 1889 in New York Stad gepubliseer word. Die koerant het vir verskeie jare die grootste sirkulasie van al die koerante in die Verenigde State gehad, maar tans is hy tweede na die USA Today. Die gemiddelde daaglikse oplae beloop 2 062 312 eksemplare (in 2006). Die koerant behoort aan Dow Jones & Company. www.wsj.com Hierdie artikel is ’n saadjie. Voel vry om Wikipedia te help deur dit uit te brei.


Die Grootvleiloerie (Centropus cupreicaudus) is 'n standvoël wat voorkom in die Caprivistrook. In Engels staan die voël bekend as die Coppery-tailed Coucal. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Centropus cupreicaudus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Bradfieldse neushoringvoël (Tockus bradfieldi) is 'n standvoël wat voorkom in noordoos Namibië en noordwes Botswana. In Engels staan die voël bekend as Bradfield's hornbill. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Tockus bradfieldi". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Ludwigshafen am Rhein is die tweede grootste stad in Rynland-Palts ná die hoofstad Mainz in die suidweste van Duitsland, met 'n bevolking van 165 560 op 31 Desember 2011 en 'n oppervlakte van 77,7 km². Die stad is aan die Ryn naby Mannheim geleë. Tussen 1853 en 1946 het Ludwigshafen tot Beiere behoort. Die stad is ná Lodewyk I van Beiere vernoem. Ernst Bloch (1885 –1977), filosoof Torsten Haß (*1970), skrywer en bibliotekaresse Helmut Kohl (1930 –2017), bondskanselier van Duitsland "Bevölkerung der Gemeinden am 31. Dezember 2011" (PDF). Geargiveer vanaf die oorspronklike (PDF) op 22 Oktober 2012. Besoek op 14 Desember 2012. Hierdie artikel is ’n saadjie. Voel vry om Wikipedia te help deur dit uit te brei.


Lee Valley Velopark is ’n fietsrysentrum in Stratford in Londen, as deel van die Koningin Elizabeth Olimpiese Park. Die baan word deur Lee Valley Streeksparkowerheid besit en bestuur en is in Maart 2014 vir die publiek oopgestel. Die fasiliteit was een van die vaste wedstrydplekke tydens die Olimpiese en Paralimpiese Somerspele van 2012. Lee Valley VeloPark lê aan die noordekant van Koningin Elizabeth Olimpiese Park. Die het ’n fietsry- en BMX-renbaan wat vir die Spele gebruik is, asook ’n een-myl-padfietsbaan en ’n agt-kilometer-bergfietsbaan. Die park vervang die Eastway-fietsrybaan wat afgebreek is om plek te maak vir die Velopark. Die fasiliteite vir die Olimpiese Spele is tussen 2009 en 2011 gebou en die Velopark is vir die eerste keer in 2011 vir die Londense been van die UCI BMX Supercross-wêreldbekerreeks gebruik. Op 12 Julie 2007 maak die Olympic Delivery Authority die argitekte na 'n ontwerperskompetisie bekend: Hopkins Architects, Expedition Engineering, BDSP en Grant Associates. Velopark sou volgens beplanning in 2011 klaar moes wees. Die Velopark-stadion bestaan uit 'n onderdak baan vir baan-fietswedrenne en 'n BMX-baan.


Die Hoërskool Ficksburg die enigste oorblywende van die dorp Ficksburg se destyds twee tradisioneel Afrikaanse hoërskole. Die skool, wat nou dubbelmedium is, het die bynaam die Kanne gehad. Die skool was in die noordelike gedeelte van die dorp geleë en gedeeltes van die skoolgeboue is gebou met sandsteen van die Clarens-sandsteenformasie. Die tweede hoërskool, die Hoër Tegniese Skool Ficksburg (HTS), het die bynaam die Sixies gehad. Hierdie skool, wat eens 'n groot getal kinders gehad het, het nadat passasierstreine na Ficksburg gestaak is, begin kwyn toe 'n groot voedingsaar afgesny is. Dit het gelei tot die samesmelting van die twee skole onder die naam die Hoërskool Ficksburg. Die perseel van die HTS (in die suide van Ficksburg) is toe oorgeneem as skoolterrein vir die hoërskool, terwyl die Hoërskool Ficksburg se ou terrein oorgeneem is deur die Laerskool Ficksburg. Die Hoërskool Ficksburg is in 1874 gestig. Willem Beukes is as die eerste onderwyser en skoolhoof aangestel. Die aanvanklike skoolgebou is eers in 1878 gebou, maar is na die tweede Anglo-Boereoorlog gesloop weens strukturele probleme. Toe Willem Beukes die skool in 1879 ná vyf jaar verlaat, was daar 'n leerlingtal van 15.


Die Witpensstekelstert (Neafrapus boehmi) is 'n gelokaliseerde algemene standvoël en plaaslike trekvoël oor savanne en oop breëblaarboomveld; dikwels naby kremetartbome. Die voël is 12 cm lank en 12 - 16 g groot. In Engels staan dit bekend as Böhm's spinetail. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Neafrapus boehmi". IUCN Rooilys van Bedreigde Spesies. Weergawe 2012.2. Internasionale Unie vir die Bewaring van die Natuur. Besoek op 9 Maart 2013.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Dezhou (Chinees: 德州) is 'n stad in die Chinese provinsie Sjandong met 'n bevolking van 5 586 200 in 2010. Die stad is in die ooste van China, suid van Beijing en Tianjin aan die Geelrivier en die Keiserkanaal geleë. Dezhou grens in die suidooste aan Jinan, in die suidweste aan Liaocheng en in die noordooste aan Bintsjou. Hierdie artikel is ’n saadjie. Voel vry om Wikipedia te help deur dit uit te brei.


Die Rooipendoring (Gymnosporia senegalensis) - voorheen Maytenus senegalensis - is 'n klein boompie wat voorkom in KwaZulu-Natal en die noordelike dele van Suid-Afrika en is ook volop in die Nasionale Kruger Wildtuin, waar dit eerder as 'n struik groei. Die boom se takke is reguit en bewapen met tot 4 cm lange dorings. Die blare is blougroen en die rande is fyn getand. Die boom dra roomwit, wit of groenerige wit blomme van ongeveer 4 mm in deursnee in oorvloed. Die bloeisels val egter redelik maklik af en dan lyk dit asof confetti onder die boom gesprei is. Daarom staan die boom bekend as die Confetti spikethorn in Engels. In Afrika kom die boom in Algerië, Angola, Benin, Botswana, Burkina Faso, Burundi, Demokratiese Republiek die Kongo, Djiboeti, Eswatini, Eritrea, Ethiopië, Gambië, Ghana, Guinee, Guinee-Bissau, Ivoorkus, Kameroen, Kanariese Eilande, Kenia, Malawi, Mali, Mauritanië, Marokko, Mosambiek, Namibië, Niger, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Somalië, Soedan, Tanzanië, Togo, Tsjad, Uganda, Wes-Sahara, Zambië en Zimbabwe voor.


Die Kransvalk (Falco tinnunculus ssp. rupicolus) is 'n algemene standvoël wat voorkom in die grootste gedeelte van Suider-Afrika. Die voël is 30 – 34 cm groot en weeg 185 - 275 gram. Afrikaanse sinonieme is Rooivalk, Toringvalk en Aandvalk. In Engels staan die voël bekend as Rock Kestrel. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Falco tinnunculus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) http://avibase.bsc-eoc.org/species.jsp?lang=EN&avibaseid=391DA98428EB3677 Hierdie artikel is ’n saadjie. Voel vry om Wikipedia te help deur dit uit te brei.


Die Kleinriethaan (Porzana pusilla) is 'n skaars tot algemene standvoël en leef nomadies in vleie, rietplate en oorstroomde grasveld. Die voël is 16 – 18 cm groot en weeg 30 - 45 gram. In Engels staan die voël bekend as Baillon's Crake. Play media Porzana pusilla Kleinriethaan in Queensland, Australië. Eier Wikispecies het meer inligting oor: Porzana pusilla Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Porzana pusilla". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Weinan (Chinees: 渭南) is 'n stad in die Sjinese provinsie Sjaanxi met 'n bevolking van 5 520 772 in 2010. Die stad is in die sentrum van China geleë. Weinan is in 668 v.C. gestig en is ná Xi'an die tweede grootste stad van die provinsie Sjaanxi volgens bevolking.


Die 100 boeke van die eeu is 'n lys met die beste boeke van die twintigste eeu, soos deur die Franse publiek gekies. Die lys is in die lente van 1999 saamgestel deur 'n openbare peiling wat deur die Franse handelaar Fnac en die Parys-koerant, Le Monde geloods is. Aanvanklik is 'n voorlopige lys van 200 titels deur boekwinkels en joernaliste opgestel. 17000 Franse het gestem deur op die vraag: "Watter boeke het jou bygebly?" te reageer (« Quels livres sont restés dans votre mémoire ? »). Die eerste vyftig werke op die lys was die onderwerp van 'n opstel deur Frederic Beigbeder, getiteld Die laaste inventaris voor likwidasie, waarin hy veral aandag aan die Franse waardes en karakter geskenk het. Nobelprys vir Letterkunde – Camus, Steinbeck, Hemingway, Beckett, Sartre, Solzhenitsyn, Gide, García Márquez, Faulkner, Mauriac, Mann, Pirandello, Böll, Lagerlöf, Le Clézio, en Perse Pulitzerprys – Steinbeck, Hemingway, Faulkner, Mitchell, en Styron Écrivains et choix sentimentaux Geargiveer 27 Mei 2012 op Wayback Machine, Josyane Savigneau, Le Monde, 15 Oktober 1999.


Burzum is 'n eenman-musiekgroep wat in 1991 deur die Noorweër Varg Vikernes gestig is. Tussen 1994 tot 2009 het hy tronkstraf uitgedien vir die moord op die kitaarspeler Øystein Aarseth en brandstigting by kerke. 1992:Burzum 1992:Det Som Engang Var 1992:Hvis Lyset Tar Oss 1993:Filosofem 1995:Daudi Baldrs 1998:Hlidskjalf 2010:Belus 2010:Fallen 2010:From the Depths of Darkness 2011:Umskiptar 2012:Sôl austan, Mâni vestan 2014:The Ways of Yore 2020:Thulean Mysteries 1993:Aske Burzum se amptelike webwerf (ru) (en) Hierdie artikel is ’n saadjie. Voel vry om Wikipedia te help deur dit uit te brei.


Die Groentinker (Pogoniulus simplex) is 'n Oos-Afrikaanse standvoël in die houtkapper-familie. Hulle soek kos in die blaredak van kuswoude en digte boomveld, en word aangetref in tropiese en subtropiese laelande. Tot in die 21ste eeu is dit as 'n swerwer of baie seldsame standvoël in Suider-Afrika beskou. Ekspedisies na Mosambiek sedert 2011 het egter meer betroubare inligting rakende die habitat, getalle en verspreiding meegebring. Die voël is 10 cm groot en weeg van 8 tot 10 gram. In Engels staan die spesie bekend as Green tinkerbird. Dit is inheems aan die Keniaanse en Tanzaniese kusstrook, tot aan die voetheuwels van die Usambara-gebergte. In Suider-Afrika is die spesie tot Malawi en Mosambiek beperk, en veral in Mosambiek was die status en verspreiding vir jare lank net gebrekkig bekend. Die eerste waarnemings en versamelde eksemplare is naamlik nie noukeurig aangeteken of gepubliseer nie. Tot en met 1958 was die spesie slegs sover suid as Mangochi-berg in die ooste van Malawi bekend. In daardie jaar is dit egter naby Chicomo in Inhambane-provinsie van suidelike Mosambiek ontdek, waar dit deur Rui Quadros vir die museum te Lorenço Marques versamel is.


Stratford kan verwys na: Stratford-upon-Avon Stratford, Londen Stratford, Queensland Stratford, Victoria Stratford, Ontario Stratford, Quebec


Nikolai Wasiljewitsj Gógol (Russies: Никола́й Васи́льевич Го́голь, Oekraïens: Мико́ла Васи́льович Го́голь; 31 Maart [O.S. 19 Maart] 1809 – 4 Maart [O.S. 21 Februarie] 1852) was ’n Oekraïens gebore Russiese skrywer van toneelstukke, romans en kortverhale. Hy is deur sy tydgenote beskou as een van die voortreflike figure van die natuurlike skool van Russiese letterkundige realisme, hoewel latere kenners in Gogol se werke ’n fundamentele romantiese aspek gevind het, met tekens van surrealisme en die groteske (Die Neus, Wi, Die Jas, Nefski Prospekt). Sy vroeëre werke, soos Aande op ’n Plaas naby Dikanka, is beïnvloed deur sy Oekraïense opvoeding en die Oekraïense kultuur en folklore. Sy latere werke het gehandel oor politieke korrupsie in die Russiese Ryk (Die Regeringsinspekteur, Dooie Siele) en dit het gelei tot sy eindelike verbanning. Van sy ander bekende werke is die roman Taras Boelba (1835), die toneelstuk Huwelik (1842) en die kortverhale Dagboek van ’n Kranksinnige, Die Verhaal van hoe Iwan Iwanowitsj gestry het met Iwan Nikiforowitsj, Die Portret en Die Koets.


Die HMS Onslow was 'n torpedojaer van die Britse Vloot tydens die Tweede Wêreldoorlog. Sy ontwerp was gebaseer op die Kelly-klas. Hy en sy drie susterskepe was betrokke by die beskerming van die konvooi JW51B. Hy het 1 610 ton water verplaas en was aangedryf deur twee turbines wat gesamentlik 40 000 dryfasperdekrag gelewer en 'n topspoed van 36 knope verseker het. Hy was toegerus met vier 4,7-duim kanonne, een 4-duim lugafweerkanon en vier 21-duim torpedobuise. The Encyclopedia of Sea Warfare. Spring Books. 1975. ISBN 0-600-33111-3


CSS (Engelse afkorting vir Cascading Style Sheets) is 'n maklike manier om die voorkoms van HTML- en XHTML-webblaaie te verander. CSS is deur die W3C ontwerp, en word deur die meeste moderne webblaaiers ondersteun. Die huidige weergawe van CSS is CSS2. Daar word tans aan CSS weergawe 3 gewerk. Dit sal nuwe eienskappe soos border-radius insluit. Een van die voordele van CSS is dat webblaaie vertoon en verstaan kan word, selfs al is die CSS-kode stukkend of nie meer beskikbaar nie. CSS-kode word gewoonlik in lêers met 'n .css uitbreiding gestoor. Om al die paragrawe op 'n bladsy blou en 20% groter as normale teks te maak, kan die volgende CSS-kode toegepas word: p { color: blue; font-size: 120%; } (en) Die W3C se CSS1 aanbeveling (en) Die W3C se CSS2 aanbeveling (en) W3C se CSS3 voorstel Hierdie artikel is ’n saadjie. Voel vry om Wikipedia te help deur dit uit te brei.


Die artikel behandel die diskografie van die Suid-Afrikaanse trekklavierspeler en komponis, Nico Carstens. 1988, Brigadiers BRIGL 2021, Met Permissie (Musiek van TV-reeks) 1957 Capitol of the World Series T10075 (VSA Vrystelling), Boeremusiek 19?? Columbia SSA 218, Fanagalo (Eerste plastiese nie-breekbare 78-enkelplaat in Suid-Afrika), Peterson Brothers met Nico Carstens 19?? Columbia 33JS 11001 (Reissued as Columbia 33JSX 11001), Wisseldans (Heruitgereik as Wisseldans Nr 2), Nico Carstens en sy orkes 19?? Columbia 33JS 11002, Ons Eie Volksliedjies (South African Folk Tunes), Nico Carstens en sy orkes 19?? Columbia 33JSX 11002, Folk Songs, Nico Carstens en sy orkes 19?? Columbia 33JS 11003, Koffiehuiskonsert, Nico Carstens en sy orkes 19?? Columbia 33JSX 11003, My Hartedief, Nico Carstens en sy orkes met Jurie Ferreira 19?? Columbia 33JS 11004, Braaivleisaand, Nico Carstens en sy orkes 19?? Columbia 33JSX 11004, Liefdesgeluk, Nico Carstens en sy orkes met Jurie Ferreira 19?? Columbia 33JS 11005, Nuwe Klanke in Konsertina Musiek, Nico Carstens en sy orkes 19??


Die Skerppuntklipmossel (Scutellastra longicosta) is 'n klipmossel (Engels: limpet) wat voorkom aan die suid- en ooskus van Suid-Afrika. Die diertjie word tot 7 cm lank en is stervormig met 11 lang ribpunte wat oor die rand van die skulp uitsteek. Daar is 'n swart rand aan die binnekant van die skulp. Die diertjie kom voor in die tussengetysone maar aan die lae kant op rotsriwwe. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


ŉ Opvoering, binne die uitvoerende kunste, bestaan normaalweg uit ŉ geleentheid waarin ŉ speler of ŉ groep op ŉ spesifieke manier optree vir ŉ ander groep mense, die gehoor. Koormusiek en ballet is voorbeelde hiervan. Gewoonlik is die spelers vooraf betrokke by repetisies en na afloop van die opvoering sal die gehoor normaalweg applous lewer. Die manier waarop waardering getoon word kan van kultuur tot kultuur verskil. Chinese spelers sal saam met die gehoor hande klap na die afloop van ŉ optrede; die applous terug na die gehoor is om dankie te sê. In Japan lok opvoerings van tradisionele uitvoerende kunste gewoonlik indiwidue wat foto’s neem, en soms tot op die verhoog, sentimeters vanaf die spelers se gesigte. In sommige gevalle kan die skeidslyn tussen speler en gehoor vervaag, soos byvoorbeeld met "deelnemende teater" waar lede van die gehoor betrokke raak by die produksie. Teateropvoerings kan daagliks voorkom of met gereelde intervalle. Dit kan uitgevoer word by aangewese lokale vir opvoerings (soos teaters of konsertsale), of onkonvensionele plekke, soos ŉ ondergrondse stasie, straat of iemand se huis. Brown, Ju; Brown, John (2006).


Die NG gemeente Oor-die-Vaal is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1962. Die kerkgebou is geleë by William Alexanderstraat 39, Christiana. In 2013 was die leraar ds. J.D. Jordaan. Daar was in daardie jaar 193 doop- en 586 belydende lidmate. Die huidige leraar is ds. C.M. Cronje. Attie Botha, 1963 – 1966 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


’n Magnetosfeer is die gebied na aan ’n hemelliggaam waarin gelaaide deeltjies beheer word deur die liggaam se magneetveld. Naby die oppervlak van die liggaam lyk die magneetveldlyne soos dié van ’n ideale magnetiese dipool. Verder weg word die lyne verwring deur uitwendige strominge, soos die sonwind. By die Aarde word met die "magnetosfeer" gewoonlik bedoel die buitenste laag van die ionosfeer, hoewel sommige bronne die iono- en die magnetosfeer as apart beskou. Die grootste ioondigtheid kom in die F2-laag op 'n hoogte van 250 tot 300 km voor en die persentasie ionisasie is ongeveer 1. Op groter hoogtes neem die persentasie ionisasie toe, maar die digtheid van die atmosfeer neem sodanig af dat ook die ioondigtheid afneem. Hierdie boonste lae word hoofsaaklik deur middel van satelliete in bane op instrumente ondersoek, wat dan ŉ beeld van bo af op die ionosfeer kry. Op 'n hoogte van 500 tot 600 km bestaan die atmosfeer hoofsaaklik uit die ligte gasse helium en waterstof, en die ionosfeer gaan op hierdie hoogte geleidelik in die eksosfeer of magnetosfeer oor.


Die Nicholsonse koester (Anthus similis) is 'n gelokaliseerde, algemene standvoël hoofsaaklik op oop, klipbesaaide heuwelhange in grasveld en savanne. Die voël kom een-een of in pare voor en sit dikwels op bome en struike. Die voël is 19 cm groot en weeg 30 gram. In Engels staan die voël bekend as die Long-billed pipit. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Anthus similis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Pećinci is 'n dorpie en munisipaliteit in Serwië. Pećinci is in die distrik Srem van die provinsie Vojvodina geleë. Volgens die 2002-sensus woon daar 21 506 mense. Dit het 'n oppervlakte van 489 km² en die bevolkingsdigtheid is 44 inwoners per km². Wikimedia Commons het meer media in die kategorie Pećinci. www.pecinci.org Hierdie artikel is ’n saadjie. Voel vry om Wikipedia te help deur dit uit te brei.


Lemoenskil is 'n warm kleur wat ooreenstem met die kleur van 'n lemoen se skil. Dit kan ook beskou word as 'n diep skakering van oranje. Volgens verskeie kleurskemas word lemoenskil as volg voorgestel: Lys van kleure


Obsessief-kompulsiewe steuring (OKS, Engels: OCD) is ’n angssteuring wat gekenmerk word deur indringende gedagtes wat ongemak, ongerustheid, vrees of kommer tot gevolg het, asook herhaalde gedrag wat daarop gemik is om die gepaardgaande ongerustheid te verminder, of ’n kombinasie van sulke obsessies en kompulsies. Simptome van die steuring sluit in ’n voortdurende gewas of skoonmaak, herhaalde seker maak dat iets in orde is, ekstreme opgaring, ’n preokkupasie met gedagtes, ’n afkeer van sekere syfers en senuagtige rituele soos die oop- en toemaak van ’n deur ’n sekere aantal kere voordat hulle ’n kamer binnegaan of verlaat. Hierdie simptome kan hulle van ander mense vervreem of kan tydrowend wees, en dit veroorsaak dikwels groot emosionele en finansiële kommer. Die handelings van iemand met OKS kan paranoïes en moontlik psigoties voorkom. Die meeste OKS-lyers erken egter hul obsessies en kompulsies as irrasioneel en dit kan hulle nog angstiger maak. Obsessief-kompulsiewe steuring raak kinders, tieners en volwassenes. Sowat ’n derde tot die helfte van volwassenes met OKS meen dit het in hul kindertyd begin, en dit dui op ’n voortduring van die steuring oor ’n leeftyd.


Die 28ste Oscar-toekenningsaand is op 21 Maart 1956 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1955. Marty, ’n eenvoudige prent met ’n lae begroting, was die kortste prent wat nog as beste prent bekroon is, asook die tweede een wat ook ’n Palme d'Or gewen het. James Dean was die eerste akteur in die geskiedenis wat nadoods benoem is vir ’n Oscar: vir beste akteur in East of Eden. Hier volg ’n lys van die belangrikste wenners en benoemdes (die wenners word eerste genoem en is in vet druk): Samurai, The Legend of Musashi (Japan) "The 28th Academy Awards (1956) Nominees and Winners". oscars.org (in Engels). Geargiveer vanaf die oorspronklike op 6 Oktober 2014. Besoek op 20 Augustus 2011. Wikimedia Commons het meer media in die kategorie Oscars. Hierdie artikel is vertaal uit die Engelse Wikipedia


Solvabiliteit II is 'n riglyn van die Europese Unie wat versekeringsregulasies kodifiseer en harmoniseer. Die riglyn bestaan uit drie sogenoemde pilare wat beoog om 'n toesigraamwerk vir versekeraars te skep om te sorg dat versekeraars genoeg kapitaal hou en sodoende die risiko van insolvensie verminder. In hierdie opsig kan Solvabiliteit II as die versekeringsekwivalent van die bankbedryf se Basel II gesien word. Solvabiliteit II integreer 'n groot aantal bestaande versekeringsriglyne en tree op 1 Januarie 2016 in werking. Dit vervang die Solvabiliteit I-riglyn van 1973. 'n Wysigingsontwerp van die Solvabiliteit II-riglyn dateer uit 19 Januarie 2011 en hou onder andere verband met die vestiging op 1 Januarie 2011 van die Europese Versekering- en Bedryfspensioenegesag (European Insurance and Occupational Pensions Authority, EIOPA) en die inwerkingtreding van die Verdrag van Lissabon. Die oorspronklike datums waarop Solvabiliteit II van krag sou word, was 31 Oktober 2012 en 1 November 2012, maar in afwagting van die afronding van die lopende wetgewingsonderhandelinge oor die Omnibus II-riglyn is hierdie datums na 30 Junie 2013 en 1 Januarie 2014 verskuif.


Die Handelinge van die Apostels (Grieks: Πράξεις Ἀποστόλων, Práxeis Apostólōn; Latyn: Actūs Apostolōrum), of soms slegs Handelinge, of meer formeel die Boek van Handelinge, is die 5de boek in die Nuwe Testament van die Bybel. Die boek vertel hoe die verhoogde Here deur die uitstorting van die Heilige Gees sy volgelinge toegerus het om gehoorsaam te wees aan sy laaste opdrag. Die apostels het toe onbevrees in Jerusalem getuig van die opstanding van Jesus. Vervolgings deur die Joodse Raad loop daarop uit dat die evangelie verkondig word in die hele Judea en Samaria en verder noord tot in Antiogië. Hierin het Petrus, Jakobus, Johannes en Jakobus die broer van Jesus, maar veral ook Paulus 'n belangrike rol gespeel. Paulus se bydrae blyk veral uit sy sendingreise waardeur hy die kerk gevestig het in Klein-Asië, Griekeland en verder weswaarts. Die verhaal sluit af met die vertelling van Paulus wat in Rome as gevangene gebind is, maar laat blyk dat die Woord en die Gees nie gebind kan word nie.


Ernst Wilhelm (Wim) Wenders (Düsseldorf, 14 Augustus 1945) is 'n Duitse rolprentregisseur en maker van dokumentêre prente. Hy word as een van die belangrikste regisseurs van die Duitse na-oorlogse outeursfilm beskou, wat vanaf die einde van die sestigerjare opslae in die internasionale teater gemaak het. Hy is sedert 1996 die president van die Europese Film Akademie in Berlyn. 1970: Summer in the City 1972: Die Angst des Tormanns beim Elfmeter 1973: Der scharlachrote Buchstabe 1974: Alice in den Städten 1975: Falsche Bewegung 1976: Im Lauf der Zeit 1977: Der amerikanische Freund 1980: Lightning Over Water (in samewerking met Nicholas Ray) 1982: Hammett 1982: Chambre 666 1982: Der Stand der Dinge 1984: Paris, Texas 1985: Tokyo-Ga 1987: Der Himmel über Berlin 1989: Aufzeichnungen zu Kleidern und Städten 1991: Bis ans Ende der Welt 1993: In weiter Ferne, so nah! 1994: Lisbon Story 1995: A di là delle nuvole (in samewerking met Michelangelo Antonioni) 1995: Die Gebrüder Skladanowsky 1997: The End of Violence 1999: Buena Vista Social Club 2000: The Million Dollar Hotel 2002: Ten Minutes Older (segment) 2003: The Soul of a Man 2004: Land of Plenty 2005: Donot Come Knocking 2008: Palermo Shooting 2008: 8 (segment) 2011: Pina 2014: The Salt of the Earth Wikimedia Commons het meer media in die kategorie Wim Wenders.


Leens (Gronings: Lains) is 'n dorp in die munisipaliteit Het Hogeland en is die vroeë administratiewe setel van die voormalige munisipaliteit De Marne in die provinsie Groningen in Nederland. Tot 1990 het Leens 'n eie munisipaliteit gehad. Leens het 'n kerk wat uit die 12de eeu dateer. Die oudste deel is van tuff in die romaanse styl. Die kerk het 'n besonderse orrel wat in 1734 deur Albert Antonius Hinsz gebou is. Hierdie artikel is ’n saadjie. Voel vry om Wikipedia te help deur dit uit te brei.


Seker of Sokar was in die Egiptiese mitologie ’n valk-god van Memphis se dodeakker. Hoewel die betekenis van sy naam onseker is, verbind sekere Piramidetekste sy naam met die hartseer roep van Osiris in die onderwêreld na Isis: Sy-k-ri ("haas jou na my"). Hy word verbind met twee ander gode: Ptah, die hoofgod van Memphis, en Osiris, die god van die doderyk. In latere tydperke is hy soms Ptah-Seker-Osiris genoem. Hy is gewoonlik uitgebeeld as ’n gemummifiseerde valk en soms as ’n heuwel waaruit die kop van die valk verskyn. Dan word hy genoem "hy wat op sy sand is". Nog ’n titel was "hy van restaoe" (die ingang van grafkelders). Seker word ook verbind met ambagslui, waarskynlik vanweë sy verbintenis met Ptah. In die Boek van die Dooies word vertel hy maak silwerbakke, en ’n silwerkis van farao Sjesjonq II is in Tanis ontdek wat versier is met die ekonografie van Seker. Sy kultus was in Memphis gesentreer waar feeste ter ere van hom in die vierde maand van die achet (lente) gehou is.


Chibok is 'n plaaslike regeringsgebied in die Borno-staat van Nigerië. Die hoofkwartier is in die dorp van Chibok. Die dorp het 'n bevolking van 66 105 in 2006 gehad. Chibok is hoofsaaklik 'n Christelike dorp. Die dorp se poskode is 601. 276 skoolmeisies is op 14 April 2014 deur die militante groep Boko Haram ontvoer. #Bringbackourgirls Geargiveer 10 Mei 2014 op Wayback Machine - Beeld (af) Hierdie artikel is ’n saadjie. Voel vry om Wikipedia te help deur dit uit te brei.


Fodor's [ˈfoʊdərz] is die wêreld se grootste uitgewery van Engelstalige reis- en toerisme-inligting, en die eerste uitgewery wat reisgidse op 'n relatief professionele manier begin publiseer het. Fodor's Travel en Fodors.com is tans afdelings van Random House, Inc. Die stigter van Fodor's, Eugene Fodor, was 'n gesoute reisiger wat die reisgidse van sy tyd as vervelende versamelings van verouderde feite en getalle ervaar het. Hy het besluit om hierdie tekortkominge in 'n reisgids oor Europa aan te spreek. On the Continent - The Entertaining Travel Annual is in 1936 deur Francis Aldor se Londen-gebaseerde uitgewery Aldor Publications gepubliseer. Hierdie reisgids het meer inligting vir toeriste verskaf as die destyds gebruiklike lyste van hotelle en aantreklikhede. Dit is nie net jaarliks hersien nie, maar het - naas inligting oor die plaaslike bewoners en hul kultuur - ook praktiese wenke soos aanbevole fooitjies bevat. In sy inleiding het Fodor geskryf: "Rome behels nie net uitstekende monumente nie, maar ook Italianers."


’n Kepler-voorwerp van belang of KOI (van die Engelse Kepler Object of Interest) is ’n ster wat deur die Kepler-ruimteteleskoop dopgehou word en moontlik een of meer eksoplanete het wat voor die ster verbybeweeg. Daar is ’n lys van 150 000 KOI's wat deur sterrekundiges geteiken is om dop te hou. Dié sterre is weer deel van ’n katalogus van al 13,2 miljoen sterre in Kepler se sigveld, die Kepler Input Catalog (KIC). ’n KOI ondergaan ’n periodieke verdowwing, wat dui op ’n onsigbare planeet wat tussen die ster en die Aarde verbybeweeg en dus ’n deel van die ster verduister. So ’n verdowwing is nie ’n aanduiding dat daar wel ’n eksoplaneet is nie omdat dit ook deur ander verskynsels veroorsaak kan word, soos ’n dubbelster op die agtergrond. Dus is die meeste KOI's nog nie bevestigde planeetstelsels nie. Die eerste bekendmaking van ’n lys KOI's was op 15 Junie 2010; dit het 306 sterre bevat wat vermoedelik eksoplanete het en was gebaseer op waarnemings tussen 2 Mei en 16 September 2009.


Die Grootoog-seskiefhaai (Hexanchus nakamurai) is 'n haai wat in die Atlantiese Oseaan, suidwestelike Indiese Oseaan en die westelike Stille Oseaan voorkom. In Suider-Afrika word die haai aan die kus van KwaZulu-Natal gevang. Die haai leef in water wat 90 – 600 m diep is, word tot 1,8 m lank en weeg tot 36 kg. Alfabetiese lys van visse Lys van Suider-Afrikaanse visse volgens wetenskaplike name Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Hexanchus-nakamurai.html


Thierry Daniel Henry (gebore 17 Augustus 1977) is 'n Franse sokkerspeler. Henry speel tans vir die New York Red Bulls in die VSA as doelskieter. Hy het onder meer al uitgedraf vir Monaco (1994-1999), Juventus (1999), Barcelona FC (2007-2010), maar het meeste van sy loopbaan tot dusver spandeer by Arsenal F.C. (1999-2007 en 2012) - waar hy feitlike klublegende status verwerf het en vereer is met 'n standbeeld buite die klub se Emirates Stadium. "FIFA World Cup South Africa 2010 – List of Players" (PDF) (in Engels). Fédération Internationale de Football Association (FIFA). Geargiveer (PDF) vanaf die oorspronklike op 17 Mei 2020. Besoek op 5 Junie 2013. "Goal.com Profile: Thierry Henry" (web archive). Goal.com. 25 Junie 2007. Besoek op 23 September 2007. Hierdie artikel is ’n saadjie. Voel vry om Wikipedia te help deur dit uit te brei.


Zelda la Grange is die voormalige privaatsekretaresse van Nelson Mandela. Sy het nie net sekretariële werk vir hom gedoen nie, maar was ook sy woordvoerder, reisgenoot en 'n vertroueling wat 19 jaar saam met hom gewerk het. La Grange is op 29 Oktober 1970 in Pretoria, Suid-Afrika gebore. Haar vader was 'n uitvoerende bestuurder by Suid-Afrikaanse brouerye en het later sy eie slaghuis bedryf. Haar moeder was 'n onderwyseres. Beide haar ouers was nasionaliste. Hulle het in Wonderboom-Suid gewoon, waar sy op 20-jarige ouderdom vir die eerste keer van Mandela se bestaan te wete gekom het. Sy het 'n "uitvoerende sekretariële diploma" van die destydse Technikon Pretoria ontvang. Vanaf 1994 tot 1996 werk sy as 'n tikster vir Mary Mxadana, destyds Nelson Mandela se privaatsekretaresse. In 1996 word sy tot assistent-privaatsekretaresse bevorder en in 1999 word sy die Privaatsekretaris van die Kantoor van die President. Sedert 1999, na Mandela se uittrede, het sy hom tot sy dood in Desember 2013 bygestaan en help versorg. Sy sien haarself as 'n ere-kleindogter van Mandela, 'n stelling wat Mandela self beaam het.


Die Kleiner sopvinhaai (Hypogaleus hyugaensis) kom in die Indiese-Pasifiese area en aan die ooskus van Afrika vanaf Kenia tot by KwaZulu-Natal voor. Die haai lyk baie soos die vaalhaai en word tot 1.3m lank. Hulle leef in water wat 40 – 230 m diep is. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://www.fishbase.org/summary/Hypogaleus-hyugaensis.html


Inlandsee is 'n pan wat gevorm het in 'n depressie in die Vrystaat, suid van Parys tussen die N1-nasionalepad en Vredefort. Inlandsee lê in die middel van die Vredefort-koepel, die gebied waar 2020 miljoen jaar gelede een van die grootste impakkraters op aarde gevorm is. Die depressie self is egter baie jonger en stam dalk uit die Dwyka-ystyd van 300 miljoen jaar gelede. Wanneer daar baie reën val, vul die pan met water en kom daar talle voëls, soos flaminke, daar woon. Meteorite Impact!: The Danger from Space and South Africa's Mega-Impact The Vredefort Structure, Wolf Uwe Reimold, Roger Lawrence Gibson Springer Science & Business Media, 2010, ISBN 3642104649, ISBN 9783642104640, bls 246 Hierdie artikel is ’n saadjie. Voel vry om Wikipedia te help deur dit uit te brei. Koördinate: 27°4′3.67″S 27°29′27.18″O / 27.0676861°S 27.4908833°O / -27.0676861; 27.4908833


Liriek (Grieks λύρα (lura), wat "lier" beteken) is volgens die letterkunde die versamelnaam vir tekste, meestal poësie, waarin daar spontaan uiting gegee word aan ŉ subjektiewe persoonlike gevoelservaring deur dikwels gebruik te maak van ŉ musikale of ritmiese ondertoon. Dit word onderskei van drama en epiek in dat daar in suiwer liriek slegs ŉ ongeïdentifiseerde spreker of verteller aan die woord is en geen karakters of gebeure nie. Tipiese vorme hiervan is die sonnet, ode, ditirambe, himne, elegie en epigram. Aristoteles, in sy Poëtika 1447a, vermeld liriese digkuns (kitharistike uitgevoer saam met die cithara, ŉ tipe "lier") saam met drama, epiek, dans, skilderkuns en ander vorme van mimesis. Die liriese gedig wat terugdateer na die Romantiese era, besit sommige tematiese voorgangers in die Oud-Griekse en Romaanse vers, maar die antieke definisie is gegrond op metriese kriteria, en is in argaïese en klassieke Griekse kultuur voorveronderstel as lewendige optredes vergesel van snaarinstrument. Een van die eerste liriese digters was Sappho en van die belangrikste genres onder die liriek is die sonnet. ŉ Groot deel van die negentiende en twintigste-eeuse poësie behoort ook tot die liriek.


Astaat is 'n chemiese element met die simbool At en atoomgetal van 85. Wikimedia Commons het meer media in die kategorie Astaat. Wikiwoordeboek het 'n inskrywing vir astaat. Hierdie artikel is ’n saadjie. Voel vry om Wikipedia te help deur dit uit te brei.


Ursinus of Ursinicus was die vierde teenpous van die Rooms Katolieke Kerk. Hy is in 366 verkies deur die aanhangers van Pous Liberius. Die aanhangers van Teenpous Felix II, wat al die vorige jaar oorlede was, kies egter Pous Damasus I. Ursinus het as diaken gedien by Liberius. Die skisma het ontstaan omdat in die 4de eeu die hele gemeente die reg gehad het om die biskop aan te stel. Die stelsel het gesorg, dat soos die kerk gegroei het, verdeeldheid groter geword het. Ook die Romeinse keiser het gedink hy het die reg om sy goedkeuring aan die pousverkiesing te gee. Die stryd het geweldadig geraak en Ursinus is op 16 November 367 deur keiser Valentianus I na Gallië verban. In 378 word Damasus met steun van St. Hieronius en Rufinus as die ware pous uitgeroep en Ursinus se mag het vinnig afgeneem. Selfs na die dood van Damasus kon hy nie daarin slaag om pous te word nie. Ambrosius beweer later dat Ursinus hom by die Ariane in Milaan aangesluit het. Die bewering het moontlik op 'n onderlinge vete berus.


Clara Josephine Zetkin (née Eissner; 5 Julie 1857 – 20 Junie 1933) was 'n Duitse Marxistiese aktivis en kampvegter vir vroueregte. Sy het die eerste Internasionale Vrouedag in 1911 georganiseer om universele stemreg vir alle vroue te eis. Sy was tot 1917 aktief in Duitsland se Sosiale Demokratiese Party, waarna sy by die Onafhanklike Sosiale Demokratiese Party en sy ver-linkse Spartakusbund aangesluit het. Die Spartakusbund het later die Kommunistiese Party van Duitsland (KPD) geword, wat sy vanaf 1920 tot 1933 verteenwoordig het. A woman's place is in the revolution Wikimedia Commons het meer media in die kategorie Clara Zetkin. Clara Zetkin op die webwerf www.marxists.org


Suid-Engeland of Suidelike Engeland (Engels: Southern England, Down South, South of England of slegs the South) is 'n kulturele en geografiese gebied in die suide van Engeland. Die gebied het sowat 26 miljoen inwoners en grens aan die Engelse Middellande (Midlands) in die noorde. Belangrike stede in Suid-Engeland sluit in die land se hoofstad, London, en groot stede soos Bristol, Cambridge, Southampton, Norwich, Plymouth en Brighton. Hierdie artikel is ’n saadjie. Voel vry om Wikipedia te help deur dit uit te brei.


Die Gemeenskap van Portugese Lande (Portugees: Comunidade dos Países de Língua Portuguesa; CPLP) is 'n internasionale organisasie wat uit 9 onafhanklike lande bestaan, waar Portugees 'n amptelike taal is; hulle is Portugal en sy vorige kolonies. Die organisasie poog om die kollektiewe stem van die Portugeessprekende wêreld te verteenwoordig. Hulle doel is om die belange, vooruitgang en welsyn van Portugeessprekende mense te beskerm. Die CPLP is op 17 Julie 1996 gestig en het aanvanklik 7 lede gehad. Die hoofkantoor van die CPLP is in die Palácio dos Condes de Penafiel in Lissabon.  Angola (Stigterslid)  Brasilië (Stigterslid)  Ekwatoriaal-Guinee (sedert 2014)  Guinee-Bissau (Stigterslid)  Kaap Verde (Stigterslid)  Mosambiek (Stigterslid)  Oos-Timor (sedert 2002)  Portugal (Stigterslid)  São Tomé en Príncipe (Stigterslid)  Georgië (sedert 2014)  Hongarye (sedert 2016)  Japan (sedert 2014)  Mauritius (sedert 2006)  Namibië (sedert 2014)  Senegal (sedert 2008)  Slowakye (sedert 2016)  Tsjeggië (sedert 2016)  Turkye (sedert 2014)  Uruguay (sedert 2016) Murade Isaac Murargy (Mosambiek) sedert 20 Julie 2012 Domingos Simões Pereira (Guinee-Bissau) 25 Julie 2008 – 20 Julie 2012 Luís de Matos Monteiro da Fonseca (Kaap Verde) Julie 2004 – Julie 2008 João Augusto de Médicis (Brasilië) 1 Augustus 2002 – April 2004 Dulce Maria Pereira (Brasilië) Julie 2000 – 1 Augustus 2002 Marcolino Moco (Angola) 17 Julie 1996 – Julie 2000 Wikimedia Commons het meer media in die kategorie Gemeenskap van Portugese Lande.


Giambattista della Porta (1535 - 1615), ook bekend as Giovanni Battista Della Porta en John Baptist Porta, was ’n Italiaanse geleerde, veelweter en dramaturg wat in Napels gewoon het tydens die Wetenskaplike Rewolusie en die Reformasie. Hy het hom tydens die grootste deel van sy lewe met wetenskap besig gehou. Sy bekendste werk, wat in 1558 vir die eerste keer gepubliseer is, was Magiae Naturalis (Natuurlike Towerkrag). Daarin het hy ’n verskeidenheid onderwerpe aangeraak wat hy ondersoek het, insluitende die okkulte, astrologie, alchemie, wiskunde, meteorologie en filosofie. Wikimedia Commons het meer media in die kategorie Giambattista della Porta. Portrait of della Porta: van Jo. Bapt. Portae Neapolitani Magiae naturalis libri XX...., Napels, 1589 "argiefkopie". Geargiveer vanaf die oorspronklike op 16 Mei 2008. Besoek op 3 Mei 2014. Hierdie artikel is ’n saadjie. Voel vry om Wikipedia te help deur dit uit te brei.


'n Politieke teoretikus is iemand wat bemoeid is met die samestelling of evaluering van politieke teorie, insluitend politieke filosofie. Teoretici kan akademici of onafhanklike geleerdes wees. Alexis de Tocqueville Aristoteles Baruch Spinoza Benjamin Franklin Chanakya Charles Montesquieu Cicero Edmund Burke Frederic Bastiat Friedrich Engels Gustave de Molinari Georg Wilhelm Friedrich Hegel Hugo Grotius Immanuel Kant Jean Bodin Jean-Jacques Burlamaqui Jean-Jacques Rousseau Jeremy Bentham Johann Gottfried von Herder John Austin John C. Calhoun John Locke John Milton John of Salisbury John Stuart Mill Karl Marx Lysander Spooner Niccolò Machiavelli Plato Samuel Pufendorf Simion Bărnuțiu Thomas Hobbes Thomas More Thomas Paine Antonio Gramsci Ayn Rand David Easton Francis Fukuyama Hannah Arendt Henry Kissinger Jean-Paul Sartre John Rawls Jürgen Habermas Kim Il-Sung Leo Strauss Murray Rothbard Noam Chomsky Robert Dahl Robert D. Putnam Rosa Luxemburg Vladimir Lenin


Die Klas GCA Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is. Hierdie klas was in 1927 tot 1928 deur Friedrich Krupp AG tot dieselfde spesifikasie as Klas GC gebou. Hulle het egter slegs dieselfde gelyk met verskillende konstruksies. Daar is 39 lokomotiewe afgelewer. Hulle het meestal in KwaZulu-Natal rondom Durban, die Suidkus, Pietermaritzburg op die Donnybrook-Underberg en Greytown-Mount Alida sylyne gewerk. 'n Paar het ook op die Nelspruit-Graskop lyn diens gedoen. Hulle is almal in 1975 uit diens onttrek. Klas GCA no. 2621, Nelspruit, April 1993 Wikimedia Commons het meer media in die kategorie Klas GCA Garratt-stoomlokomotief. Holland, D.F. (1972). Steam Locomotives of the South African Railways, Volume 2: 1910-1955 (1st ed.). Newton Abbott, Devon: David & Charles. pp. 43–44. ISBN 978-0-7153-5427-8. Paxton, Leith & Bourne, David: Locomotives of the South African Railways. p. 89. Struik. Kaapstad. ISBN 0 86977 211 2 South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig


Die Suid-Afrikaanse Klas NG G14 2-6-2+2-6-2 van 1931 is 'n enkele Suid-Afrikaanse stoomlokomotief van die Suid-Afrikaanse Spoorweë-era. In 1931 het die Suid-Afrikaanse Spoorweë 'n enkele ligte Klas NG G14 Garratt stoomlokomotief met 'n 2-6-2+2-6-2 "Dubbel Prairie"-tipe wieluitleg in diens geplaas. Die lokomotief is gebou vir die Suid-Afrikaanse Spoorweë (SAR) deur Hannover Maschinenbau AG (Hanomag) in 1930. Dit was net 'n bietjie groter as die Klas NG G12, die kleinste Garratt ooit in diens by die SAR. Met lewering dit is as Klas NG G14 geklassifiseer en die nommer NG84 toegeken. Dit het 'n 2-6-2+2-6-2 "Dubbel Prairie"-tipe wieluitleg soos al die smalspoor SAR Garratts behalwe die eerste, die 2-6-0+0-6-2 Klas NG G11. Dit was soortgelyk aan sy voorganger, Klas NG G12, maar dit het silinders van 'n 1⁄2 duim (12.7 mm) groter boor gehad, wat nie net meer krag gelewer het nie, maar ook 'n toename in aslading. Soos die Klas NG G12, het dit ook 'n buitestaafraam en 'n ronde bokant vuurkas gehad, en was oorverhit.


Die Mauritiuswewer (Foudia rubra) is 'n seldsame voëlspesie in die wewerfamilie. Dit is endemies aan die eiland van Mauritius. Dit is deur BirdLife International geklassifiseer as bedreig, en is ook op die Bedreigde Spesies Lys van die Verenigde State. Hierdie voël is 14 cm lank. Broeiende mannetjies is olyfbruin met 'n rooi kop en bors en swart rondom die oë. Wyfies, nie-broeiende mannetjies en jongelinge is olyfbruin met wit vlerkstroke en 'n bruin keel. Die voël is tuis in verskillende tipes bos, insluitende vervalle gebiede, sowel as plantasies. Stande van die Japannese seder (Cryptomeria japonica) het inheemse plantegroei vervang wat nou beskerming bied teen roofdiere. Dit vreet meestal insekte soos sprinkane en krieke, maar ook vrugte en nektar. Dit gebruik sy spesialiseerde borselpunttong om gereeld nektar te vreet. Die voëls is wewers, en beide geslagte bou saam aan die nes wat van gras, mos en fyn takkies gemaak word. Die wyfie plaas sagte vere in die nessie voordat sy gewoonlik twee of drie vaalblou eiers daarin lê. Hierna broei sy daarop vir 7 tot 14 dae voordat die kuikens uitbroei.


Hierdie artikel handel oor die voorstad van Johannesburg. Vir die voorstad van Kaapstad, sien Kenilworth. Kenilworth is 'n voorstad van Johannesburg in Suid-Afrika in die voormalige "Area 9". In die weste en noorde grens dit aan Turffontein, in die ooste aan Rosettenville en in die suide aan Towerby. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


ICD-10 Hoofstuk XX omvat noodlottige ongevalle wat deur eksterne faktore veroorsaak is, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes V01 tot Y98: V01–X59 Ongelukke X60–X84 Selfbesering met opset X85–Y09 Aanvalle Y10–Y34 Voorvalle van onbepaalde opset Y35–Y36 Wetlike ingryping of oorlog Y40–Y84 Komplikasies weens mediese of snykundige behandeling Y85–Y89 Nasleep van eksterne oorsake van morbiditeit en sterflikheid Y90–Y98 Bykomende faktore wat verband hou met die oorsake van morbiditeit en sterflikheid wat elders geklassifiseer is WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


Die Septuagint of LXX is die Griekse vertaling van die Ou Testament. Die belangrikste verskil tussen die Septuagint en die Hebreeuse Bybel is dat daar 'n hele klomp byvoegings en selfs ekstra boeke in die Septuagint is wat nie in die Hebreeuse Bybel is nie. Hierdie ekstra boeke staan bekend as die Apokriewe boeke. APOKRIEWE Ou en Nuwe Testament. Verlore boeke uit die Bybelse tyd. Jan van der Watt, Francois Tolmie. 2005. ISBN 1-77000-192-1


Die Aboe Simbel-tempels is twee enorme rotstempels in Aboe Simbel (Arabies: أبو سمبل) in Nubië, Suid-Egipte. Hulle is geleë op die westeroewer van die Nassermeer, sowat 230 km suidwes van Aswan. Die kompleks is ’n Unesco-wêrelderfenisgebied bekend as die Nubiese monumente wat strek van Aboe Simbel tot by Philae. Die twee tempels is aanvanklik in die 13de eeu v.C. uit die rots gekap tydens die bewind van farao Ramses II as ’n monument vir hom en sy koningin, Nefertari, om sy beweerde oorwinning by die Slag van Kadesj te gedenk. Die kompleks is egter in 1968 in sy geheel verskuif na ’n kunsmatige heuwel. Dit was nodig om te voorkom dat dit oorvloei word tydens die skepping van die Nassermeer, die groot kunsmatige reservoir van die Aswandam in die Nylrivier. Die Groot Tempel by Aboe Simbel, wat sowat 20 jaar gevat het om te bou, is voltooi omstreeks jaar 24 van Ramses die Grote se bewind (1265 v.C.). Dit is gewy aan die gode Amoen, Ra-Horachty en Ptah, asook aan die vergoddelikte Ramses II self.


Suurlemoen is 'n helder geel kleur wat verwys na die kleur van 'n ryp suurlemoen se skil. Volgens verskeie kleurskemas word suurlemoen as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Die Mercury-prys (Engels: Mercury Prize), voorheen bekend as die Mercury-musiekprys en tans om borgskapredes as die Barclaycard Mercury-prys, is ’n jaarlikse musiekprys vir die beste album uit Verenigde Koninkryk en Ierland. Dit is in 1992 tot stand gebring as ’n alternatief vir die Brit Awards. Die pryse is aanvanklik geborg deur Mercury Communications, vandaar die naam, toe deur verskeie ander maatskappye en van Maart 2009 af deur Barclaycard. Enige album wat deur ’n Britse of Ierse musikant uitgereik word of deur ’n groep waarvan meer as 50% van die lede Brits of Iers is, kan deur hul musiekmaatskappy aanbeveel word vir die prys. Dann, Trevor (9 September 2003). "'By the time the list is agreed you wonder whether you like music at all'". The Guardian (in Engels). Geargiveer vanaf die oorspronklike op 24 Julie 2009. Besoek op 10 Junie 2009. "Barclaycard Mercury Prize sponsorship announced". European Sponsorship Association. 30 Maart 2009. Besoek op 12 Augustus 2010.[dooie skakel] Wikimedia Commons het meer media in die kategorie Mercury-prys.


Nadat die Britte die beheer van die Kaap in 1806 oorgeneem het, is die suidelike 90 ha van Kirstenbosch aan die koloniale sekretaris, kol. Christopher Bird, verkoop. Op hierdie grond is 'n sterk fontein wat nou nog aanhoudend helder water lewer. Bird het hier 'n voëlvormige badjie laat bou waarin die water moes loop voordat dit na sy woonhuis gelei is. Bird se bad is een van die glanspunte van Kirstenbosch. Hierdie artikel is ’n saadjie. Voel vry om Wikipedia te help deur dit uit te brei.


Zhuzhou Electric Locomotive Co., Ltd. is een van die grootste elektriese lokomotiefvervaardigers in China. Dit is een van die filiaalmaatskappye van CSR Korporasie Beperk. Zhuzhou Electric Locomotive Works is in 1936 gestig. In 2005 is Zhuzhou Electric Locomotive Works geïnkorporeer in CSR Group Zhuzhou Electric Locomotive Co, Ltd. (as deel van die China South Locomotive and Rolling Stock Industry (Group) Corporation CSRG). In Desember 2007 is dit herdoop na CSR Zhuzhou Electric Locomotive Co, Ltd. Siemens Traction Equipment Ltd. (STEZ), Zhuzhou China, is 'n gesamentlike onderneming tussen Siemens, Zhuzhou CSR Times Electric Co., Ltd. (TEC) en CSR Zhuzhou Electric Locomotive Co. wat ws-elektriese lokomotiewe en ws-traksiekomponente vervaardig. CSR Zhuzhou het in September 2012 ingestem om 'n fabriek te bou op Batu Gajah in Maleisië.


Die Oranjerivier-soewereiniteit was 'n kortstondige Britse kolonie wat van 1848 tot 1854 in Suider-Afrika bestaan het. Dit was die voorloper van die Boererepubliek, die Oranje-Vrystaat. Die gebied staan tans as die Vrystaat ('n provinsie van Suid-Afrika) bekend. Die kolonie is op 3 Februarie 1848 deur sir Harry Smith uitgeroep. Voor die tyd was die gebied as Transoranje bekend en vorm die stad en die gebied rondom Winburg deel van die Republiek Winburg-Potchefstroom, wat na die anneksasie ophou bestaan het. Transoranje was in die suide deur Griekwas bewoon (Adam Koksland) en in die noorde deur die Nederlandse Voortrekkers, wat met die Groot Trek juis van Britse oorheersing gevlug het. Vir die rede kom hulle onder leiding van Andries Pretorius in opstand, wat tot die Slag van Boomplaats lei en deur die Voortrekkers verloor is. Op 23 Februarie 1854 is die Bloemfontein-konvensie onderteken, waarmee die Verenigde Koninkryk die gebied aan die Boere oordra. Hierdeur word die Oranje-Vrystaat onafhanklik. Schoeman, Karel (1992). The British presence in the Transorange 1845–1854. Cape Town: Human & Rousseau. ISBN 0-7981-2965-4.


Die NG gemeente Herbertsdale is 'n klein gemeente in die Nederduitse Gereformeerde Kerk se Sinode van Wes-en-Suid-Kaapland met sy middelpunt op die dorpie Herbertsdale, sowat 50 km noordwes van Mosselbaai in die suide van die provinsie Wes-Kaap. Die gemeente het in 2014 140 belydende en 30 dooplidmate gehad. Die dorpie Herbertsdale is geleë in die natuurskone dal van die Langtourivier. Oorspronklik was dit 'n Lutherse sendingstasie, maar in 1913 is hier 'n NG gemeente gestig wat van Mosselbaai afgesny is. Ds. H.S. Pretorius, destyds hulpprediker van Mosselbaai, het hom die beroep na die nuutgestigte gemeente laat welgeval. Heg en stewig is die fondament deur die eerste leraar en sy gade gelê. Gedurende die Eerste Wêreldoorlog het die Duitse sendingstasies maar swaargekry, en die hoofde van die Lutherse Sending in Suid-Afrika is verplig om 'n deel van hul vaste eiendom te verkoop om so die broodnodige fondse tot die instandhouding van die werk te bekom. Die NG gemeente hier ter plaatse het heelwat eiendom, insluitende die sendingpastorie, aangekoop. Ds. H.S. Pretorius het in April 1919 'n beroep na Aurora aanvaar. Hy is deur ds.


'n Tiosulfaat is 'n sout wat die komplekse anioon S2O32- bevat. Die oksidasietoestand van die sentrale swaelatoom is +5 (V) en van die swaelatoom wat as ligand optree -1 (-I). Dit maak die gemiddelde oksidasietoestand +2 (II) vir swael. As H2S-gas deur 'n oplossing van sulfiet gelei word kan tiosulfaat gevorm word volgens: 2 H 2 S + 4 S O 3 2 − → 3 S 2 O 3 2 − + H 2 O + 2 O H − {\displaystyle 2H_{2}S+4SO_{3}^{2-}\to 3S_{2}O_{3}^{2-}+H_{2}O+2OH^{-}} Die ooreenkomstige suur is nie stabiel nie. Met sure ontleed tiosulfaat na swael en sulfiet. 8 H S 2 O 3 − → S 8 + 8 H S O 3 − {\displaystyle 8HS_{2}O_{3}^{-}\to S_{8}+8HSO_{3}^{-}} Die tiosulfaatioon het reduserende eienskappe.


'n Silikaat is in die chemie eintlik 'n sout wat die tetraëdriese komplekse ioon SiO44- bevat ('n ortosilikaat), maar die naam silikaat word gebruik vir die volle klas verbindings wat uit tetraëdriese SiO4-eenhede opgebou is. Die ortosilikaatioon is die suurres van ortokieselsuur H4SiO4, wat 'n baie swak suur met amfotere eienskappe is. Dit word daarom dikwels ook as die basis Si(OH)4 geskryf. Baie silikate word in die natuur as minerale gevind, maar hulle kan ook chemies in die laboratorium vervaardig word. Die mineralogiese name is nie dieselfde as die chemiese name nie. In die mineralogie word ortosilikate (die 'regte' silikate) nesosilikate genoem na die Griekse woord nêsos wat eiland beteken. Voorbeelde van nesosilikate is olivien, sirkoon en granaat. Lys van anione Kategorie:Nickel-Strunz 9.A-minerale – die nesosilikaat-minerale Hierdie chemie-verwante artikel is 'n saadjie. U kan die wikipedia help deur dit uit te brei.


Trafalgarplein (Engels: Trafalgar Square [ˌtrəˈfælɡər]) is 'n openbare plein in die City of Westminster, Sentraal-London, wat rondom die historiese Charing Cross ontstaan het. Sy naam is ter herdenking aan die Britse Vloot se oorwinning in die Seeslag van Trafalgar op 21 Oktober 1805 gekies, een van die belangrikste militêre gebeurtenisse gedurende die Napoleontiese Oorloë met Frankryk en Spanje. Die huidige plein se perseel was reeds in die 13de eeu een van die bekendste bakens in die destydse Engelse hoofstad wat die Koninklike Perdestalle (Royal Mews) gehuisves het. Nadat dié stalle tydens die regering van koning George IV na die Buckingham-paleis verskuif is, is die buurt volgens 'n ontwerp van die befaamde argitek John Nash herontwikkel. Ná Nash se afsterwe het die bouwerk egter net stadig gevorder sodat die plein eers in 1844 geopen kon word. Die sentrale monument op Trafalgarplein is Nelson se kolom wat deur vier leeue-standbeelde bewaak word, naas 'n aantal ander monumente en standbeelde wat hier opgerig is. Net die Vierde (noordwestelike) Plint is sedert 1840 vrygelaat en vanaf 1999 vir wisselende vertonings van moderne kuns gebruik.


Mieresuur of metanoësuur is 'n karboksielsuur met formule HCO2H en is die eenvoudigste karboksielsuur. Dit is 'n belangrike intermediêre in chemiese sintese en kom natuurlik voor, veral in sommige miere. Die Englse naame vir mieresuur is "formic acid" en die woord "formic" kom van die Latynse woord vir mier, formica, wat verwys na die vroeë isolasie daarvan deur die distillasie van mierliggame. Esters, soute en die anioon afkomstig van mieresuur word formiate genoem. Industrieel word mieresuur uit metanol vervaardig. Miersuur is 'n kleurlose vloeistof wat by kamertemperatuur 'n skerp, deurdringende reuk het wat vergelykbaar is met die verwante asynsuur. Dit is mengbaar met water en die meeste polêre organiese oplosmiddels, en is ietwat oplosbaar in koolwaterstowwe. In koolwaterstowwe en in die dampfase bestaan dit uit waterstofgebonde dimere eerder as individuele molekules. As gevolg van sy neiging tot waterstofbinding, gehoorsaam gasvormige mieresuur nie die idealegaswet nie. As 'n vastestof kan mieresuur in een van twee polimorfe bestaan wat uit 'n effektief eindelose netwerk van waterstofgebonde mieresuurmolekules bestaan. Saam met water vorm miersuur 'n aseotroop (22,4%) wat 'n hoe kookpunt het.


Admiralty Arch is een van 'n reeks geboue wat in 1910 in opdrag van koning Edward VII ter herdenking aan sy moeder, koningin Victoria, in Londen opgerig is. Die triomfboog, wat volgens 'n ontwerp van Sir Aston Webb ontstaan het en in 1912 voltooi is, vorm die argitektoniese eindpunt van The Mall en sy oorgang tot Trafalgarplein. Die gebou behels drie groot identiese boë met poorte wat van bewerkte yster gemaak is asook twee kleiner boë wat toegang tot The Mall vir sowel voetgangers asook voertuie bied. Die grootste boog in sy middel word slegs tydens seremoniële geleenthede geopen en was, toe dit ingewy is, die grootste in die Verenigde Koninkryk. Die gebou het oorspronklik die woning van die First Sea Lord (geleë in die noordervleuel) asook regeringskantore gehuisves. In 2012 het die Britse regering sy 125 jaar oue huurkontrak vir die gebou aan die eidendomsontwikkelaar Prime Investors Capital verkoop wat beplan om die gebou tot 'n luukse hotel te herontwikkel. The London Encyclopaedia. 3rde uitgawe. Kindle-uitgawe. Londen: Macmillan 2011 Ed Hammond, Jim Pickard and Sally Gainsbury: Admiralty Arch sold to Spanish investor, Financial Times, 24 Oktober 2012 Wikimedia Commons het meer media in die kategorie Admiralty Arch.


Die Gereformeerde kerk Vaalwater is die negende oudste gemeente in die GKSA se Klassis Waterberg. Einde 2015, toe hier 134 belydende en 44 dooplidmate was, was dit die naaskleinste van die Suid-Afrikaanse gemeentes in die klassis waartoe ook vyf Namibiese gemeentes behoort. Die middelpunt van die gemeente is op die nedersetting Vaalwater in Limpopo. Die dorpie Vaalwater lê aan die oewer van die Mogolrivier, noordwes van Modimolle. Op 6 Desember 1958 het die gemeente van die Gereformeerde kerk Waterberg afgestig. Net ’n jaar later het die jong gemeente besluit om ’n kerk te bou. In Maart 1960 het die boukommissie die terrein besoek en ds. J.T.C. Snyman die eerste pen ingeslaan. Die gemeente sou self onder leiding van oudl. J. Bekker bou. Daar is beplan vir ’n gebou met sitplek vir 160 kerkgangers. Dit is binne vyf maande voltooi en op 9 Julie 1960 in gebruik geneem as die eerste kerkgebou op Vaalwater. Die losstaande toring is iets besonders: Bo-op ’n A-vormige spitsdakkie is nie die gebruiklike weerhaan nie, maar ’n troffel, ’n simbool van bouwerk.